
ΙΜΚ,  Οκτώβριος 2012 - Το Πρόγραμμα
Περιεχόμενα:

Θεατρικές Παραστάσεις
· 1, 2, 3, 10, 17, 24 και 31 Οκτωβρίου, στις 21:30

ΕΡΩΣ ΘΝΗΤΩΝ, ΑΘΑΝΑΤΟΣ

Μια μουσική παράσταση για τον έρωτα

Κείμενα: Άννα Παπαμάρκου, Στέφανος Γανωτής, Μουσαίος και Πλάτων

Σκηνοθεσία: Μαριάννα Λαμπίρη
· Παρασκευή  5, Σάββατο 6 και Κυριακή 7  Οκτωβρίου, στις 21:00

STAND-UP ECONOMY:  Ο Οικονομο-(μονό)λογος
Σύνθεση- Σκηνοθεσία- Παρουσίαση: Νίκος Αρβανίτης

μια ιδιότροπη αφήγηση για την οικονομική κρίση 
· Τρίτη  9, Τετάρτη 10 και Πέμπτη 11  Οκτωβρίου, στις 21:00

“copy paste”

Δύο παράλληλοι μονόλογοι στη σύγχρονη Αθήνα.
Σκηνοθεσία:  Νίκος Μήτσας
· Παρασκευή 12 Οκτωβρίου έως Κυριακή 11 Νοεμβρίου 2012

Venison «The Helter Skelter Company»
σκηνοθεσία: Θάνος Παπακωνσταντίνου

Παραστάσεις: Παρασκευή, Σάββατο & Κυριακή, στις 21.30 
· Παρασκευή  26 Οκτωβρίου έως την Κυριακή 2 Δεκεμβρίου  
Η ΜΕΤΑΜΟΡΦΩΣΗ του Φραντς Κάφκα

Σημείο Μηδέν

μετάφραση - σκηνοθεσία Σάββας Στρούμπος

Παραστάσεις: Παρασκευή, Σάββατο και Κυριακή, στις 21:30

συνεχίζεται:
· Πέμπτη 27 Σεπτεμβρίου έως και Δευτέρα 8 Οκτωβρίου 2012, στις 21:30

Lautréamont - Maldoror Eγκώμιο Mιας Mεταμόρφωσης
Μια δεύτερη εκδοχή της παράστασης της Bijoux de Kant 
πάνω στα «6 Άσματα του Μαλντορόρ» του Κόμη του Λωτρεαμόν

η οποία πλαισιώνεται και από την  Έκθεση: 7th song (for Maldoror)
με τη συμμετοχή 10 Ελλήνων και ξένων καλλιτεχνών
Θέατρο για Παιδιά
· από Κυριακή, 21 Οκτωβρίου 2012 και... κάθε Κυριακή στις 12.30, με διαφορετικά παραμύθια

ΑΦΗΓΗΣΕΙΣ ΠΑΡΑΜΥΘΙΩΝ ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ

"τα παραμύθια των Grimm και τα ελληνικά αδερφάκια τους"
με την παραμυθού Σάσα  Βούλγαρη

· Από Σάββατο 27 Οκτωβρίου 2012 έως Σάββατο 29 Δεκεμβρίου
Κάθε Σάββατο στις 17:00

"Η υπέροχη αγκαλιά της μαμάς μου"
Μια θεατρική παράσταση για μικρούς και μεγάλους

Σκηνοθεσία – σύλληψη ιδέας: Στέλλα Σερέφογλου
Παραστάσεις Χορού
· Τρίτη 16 Οκτωβρίου 2012, στις 21:00

IN DEEP END 

Τρεις συμπληρωματικές χορογραφικές “ματιές” 
στο εξουσιαστικό “παιχνίδι” της χειραγώγησης

της Έλενας Χριστοδουλίδου 

· Τρίτη 23 Οκτωβρίου 2012, στις 21:00

Rear-Guards

της Στεφανίας Μυλωνά
Κινηματογραφικό Αφιέρωμα
· 18-24 Οκτωβρίου 2012

7 Ιστορίες από το Ισραήλ

Εβδομάδα Ισραηλινού Κινηματογράφου στο ΙΜΚ

Έκθεση

· Τετάρτη 17 Οκτωβρίου έως Πέμπτη 15 Νοεμβρίου 2012
Εικαστικές Αναλογίες ενός Κινηματογραφικού Θρύλου

Φοριέται η Κινηματογραφική Τέχνη;

Εγκαίνια: Τετάρτη 17 Οκτωβρίου 2012, στις 19:00
Οι Έλληνες Μπορούν! Μια Εκστρατεία για την Ελλάδα 
· Πέμπτη 25 Οκτωβρίου 2012, στις 20:30

Η αμβροσία είναι Ελληνική εφεύρεση:  

Best food in the world – Η Ελληνική διατροφή
Διημερίδα και Έκθεση για το Μπουζούκι

· Κυριακή 14 Οκτωβρίου 2012,  12:00μ. έως  19:00
· Δευτέρα 15 Οκτωβρίου 2012, 16:00 έως  20:00

· Δευτέρα 15 Οκτωβρίου 2012, στις 20:30
Συναυλία: Μουσικό σύνολο μπουζουκιών ΟΙ ΕΠΟΜΕΝΟΙ
Σεμινάρια
· 16 Οκτωβρίου 2012 - 28 Ιουνίου 2013

ΠΑΡΑ – ΜΥΘΕΟΜΑΙ

ΤΡΙΑ ΣΕΜΙΝΑΡΙΑ ΓΙΑ ΤΗΝ ΠΡΟΦΟΡΙΚΗ ΑΦΗΓΗΣΗ ΚΑΙ ΤΗΝ ΤΕΧΝΗ ΤΟΥ ΛΟΓΟΥ

Με την ψυχοπαιδαγωγό – παραμυθού Σάσα Βούλγαρη
· Οκτώβριος 2012 - Μάιος 2013

Beverly Hills Playhouse Los Angeles - Athens [Εργαστήριο/ Σεμινάριο Υποκριτικής] ΜΕΘΟΔΟΣ ΥΠΟΚΡΙΤΙΚΗΣ ΤΕΧΝΗΣ ΤΟΥ MILTON KATSELAS
Orientation & Intermediate/ Advanced Acting Classes - Εκπαιδεύοντας ηθοποιούς για μια διεθνή καριέρα
· από 25 Οκτωβρίου 2012

ΣΕΜΙΝΑΡΙΟ ΥΠΟΚΡΙΤΙΚΗΣ

ΤΕΧΝΙΚΗ ΥΠΟΚΡΙΤΙΚΗΣ ΝΤΕΪΒΙΝΤ ΜΑΜΕΤ «ΠΡΑΚΤΙΚΗ ΑΙΣΘΗΤΙΚΗ»

Διδάσκουν: Κορίνα Χρυσάιδου, Γιώργος Χαρατζάς

· Νοέμβριος 2012- Ιανουάριος 2013

Χορογραφικό εργαστήριο:

Beyond Style, με την Στεφανία Μυλωνά
************************
Αναλυτικά:
Θεατρικές Παραστάσεις

Δευτέρα 1/10, Τρίτη 2/10

και κάθε Τετάρτη του Οκτωβρίου, στις 21:30

ΕΡΩΣ ΘΝΗΤΩΝ, ΑΘΑΝΑΤΟΣ

Μια μουσική παράσταση για τον έρωτα
Κείμενα: Άννα Παπαμάρκου, Στέφανος Γανωτής, 
Μουσαίος και Πλάτων
Σκηνοθεσία: Μαριάννα Λαμπίρη
ΤΕΣΣΕΡΙΣ ΜΥΘΟΙ περασμένοι σε μια κόκκινη κλωστή από μουσικές, τραγούδια και απόκοσμους ήχους μάς ταξιδεύουν στον πυρήνα της καρδιάς μας.
Ο Πλάτωνας στο «Συμπόσιό” του παραθέτει το «μύθο των ψυχών» υποστηρίζοντας ότι ο λόγος που ερωτευόμαστε είναι η εναγώνια αναζήτηση της επαναφοράς στην αρχική μας κατάσταση, αυτή της πληρότητας …

Αναζητήσαμε…

Συναντήσαμε ελάφια, νεράιδες, μυθικούς άρχοντες και τέλος την Ηρώ και τον Λέανδρο.

 Τα όνειρα, οι προσδοκίες, η προσμονή, η απόγνωση, το γέλιο, το κλάμα, όλες οι αντιφάσεις του έρωτα, είναι τα μυστικά υλικά - οι ουσίες των ηρώων - όπου σα θάλασσα κολυμπήσαμε και ανασύραμε τούτη την παράσταση…

…Ποιος είσαι εσύ ποιος είμαι εγώ

Τα σύνορα χαθήκαν
Συντελεστές

Κείμενα: 

Άννα Παπαμάρκου, Στέφανος Γανωτής, 

Μουσαίος και Πλάτων

Σκηνοθεσία: 

Μαριάννα Λαμπίρη
Μουσική Σύνθεση: 
Πέτρος Ξουραφάς
Σκηνογραφία: 

Δημήτρης Πολυχρονιάδης
Ενδυματολογία: 
Ιωάννα  Τιμοθεάδου
Φωτισμοί: 

Ελευθερία Ντεκώ
Σχέδιο Αφίσας: 
Ηλιάνα Σκουλάκη
Φωτογραφία: 

Χρήστος Ηλιάδης
Β. σκηνοθέτη: 

Σοφία Νικολαΐδη
Ματίνα Κωνσταντινίδου

Απόδοση Μουσαίου και Πλάτωνα:  Άννα Παπαμάρκου
Ερμηνεύουν: 

η ηθοποιός 

Άννα Παπαμάρκου 

και οι μουσικοί:
Πέτρος Ξουραφάς (πιάνο) 

Τιγκράν Σαργκισιάν (παραδοσιακά ξύλινα πνευστά)

Αλέξης Κώστας (κρουστά)

Παραγωγή: 

“Λώτινος Ήλιος”
ΕΡΩΣ ΘΝΗΤΩΝ, ΑΘΑΝΑΤΟΣ

Μια μουσική παράσταση για τον έρωτα

Κείμενα: Άννα Παπαμάρκου, Στέφανος Γανωτής, Μουσαίος και Πλάτων

Σκηνοθεσία: Μαριάννα Λαμπίρη

1, 2, 3, 10, 17, 24 και 31 Οκτωβρίου, στις 21:30
Διάρκεια: 60΄

Αίθουσα: Black Box
Τιμή εισιτηρίων:  10€ ενιαίο

*********
Παρασκευή  5, Σάββατο 6 και Κυριακή 7 Οκτωβρίου, στις 21:00

STAND-UP ECONOMY
Ο  Οικονομο-(μονό)λογος

Σύνθεση- Σκηνοθεσία- Παρουσίαση: Νίκος Αρβανίτης

μια ιδιότροπη αφήγηση για την οικονομική κρίση 
…Τελικά έγινε αυτό που φοβόμασταν, μας έπεσε ο ουρανός στο κεφάλι. Αυτός ο περίφημος καταγάλανος Ελληνικός ουρανός, έσκασε πάνω μας σαν καρπούζι κι έγινε συντρίμμια  κομμάτια… κι είν’ όλα μαύρα… και τα’ χουμε όλοι χαμένα. Και μια λέξη σκεπάζει τα πάντα… ΚΡΙΣΗ!!!... Τι συμβαίνει; Μας εκδικούνται οι θεοί; Μας ζηλεύουν οι ξένοι; Μας πούλησαν οι ντόπιοι; Και τώρα τι; Που πάμε πια και πόσο θα κρατήσει; Πόσο κοστίζει ένα κούρεμα και ποιος είναι ο κουρέας; Ευρώ ή δραχμή; Ξευτίλα ή φτώχια; Πόσες φορές πρέπει να σωθούμε για να ζήσουμε μία; Λεφτά υπάρχουν ή μαζί τα φάγαμε;…. ΚΡΙΣΗ!!… Μόνο Ελληνική; Ή Ευρωπαϊκή; Ή παγκόσμια; Τα ερωτήματα πέφτουν βροχή κι απάντηση καμία. Μα είναι χώρα όμως αυτή εδώ για να βρεις απαντήσεις!... Και ποιόν να ρωτήσεις!....... Γι’ αυτό ας φύγουμε από δω κι ας ταξιδέψουμε αλλού, μακριά από την Ελλάδα, να βρούμε την απάντηση, σε μια χώρα που δεν είναι μπάχαλο, σε μια χώρα καθόλα αξιόπιστη, παραγωγική, δουλευταρού, σε μια υπερδύναμη βρε αδερφέ, που όμως τα ’κανε κι αυτή "σκατά",  που από κει αρχίσαν όλα… Ας πάμε στην “εξαίρετη’’ ΑΜΕΡΙΚΗ!!!...  Ίσως έτσι καταλάβουμε και ξετυλίξουμε το κουβάρι.
Ο ηθοποιός Νίκος Αρβανίτης  συναντά, συνθέτει και ανασυνθέτει το συναρπαστικό λόγο του Αμερικάνου οικονομολόγου Rick Wolff σε μια ιδιότροπη αφήγηση για την οικονομική κρίση στις ΗΠΑ. 
Παραγωγή: Τέχνη
Παρασκευή  5, Σάββατο 6 και Κυριακή 7  Οκτωβρίου, στις 21:00

STAND-UP ECONOMY
Ο  Οικονομο-(μονό)λογος

Σύνθεση- Σκηνοθεσία- Παρουσίαση: Νίκος Αρβανίτης

μια ιδιότροπη αφήγηση για την οικονομική κρίση 
Διάρκεια: 60΄
Αίθουσα: Κινηματογράφος
Τιμή εισιτηρίων:  10€ ενιαίο
******
Τρίτη  9, Τετάρτη 10 και Πέμπτη 11  Οκτωβρίου, στις 21:00
“copy paste”

Δύο παράλληλοι μονόλογοι στη σύγχρονη Αθήνα
Σκηνοθεσία:  Νίκος Μήτσας
Δύο παράλληλοι μονόλογοι στη σύγχρονη Αθήνα.

Ένα παιχνίδι ..χριστουγεννιάτικων συμπτώσεων.

«…μια κλεμμένη ιδέα, μια χαμένη δουλειά, ένα ταξίδι αταξίδευτο…»

Τελικά με πόσα copy paste καταφέρνεις τη σωστή αντιγραφή;

Συντελεστές:

Κείμενο: 

Νίκος Μήτσας - Λίζα Νεοχωρίτη
Σκηνοθεσία: 

Νίκος Μήτσας
Σκηνικά-Κοστούμια: 
Κατερίνα Καρακάλου
Φωτισμοί: 

Μιχάλης Μπούρης
Μουσική επιμέλεια: 
Λιάνα Τζερεφού - Τζωρτζίνα Τάτση
Παραγωγή: Τέχνη
Παίζουν: 
Νίκος Μήτσας - Σοφία Κουκουλά
Τρίτη  9, Τετάρτη 10 και Πέμπτη 11  Οκτωβρίου, στις 21:00

“copy paste”

Δύο παράλληλοι μονόλογοι στη σύγχρονη Αθήνα.
Σκηνοθεσία:  Νίκος Μήτσας
Διάρκεια: 60΄
Αίθουσα: Κινηματογράφος
Τιμή εισιτηρίων:  10€ ενιαίο
******
Venison*
«The Helter Skelter Company»
σκηνοθεσία: Θάνος Παπακωνσταντίνου

Παρασκευή 12 Οκτωβρίου  έως Κυριακή 11 Νοεμβρίου 2012

(Κάθε Παρασκευή, Σάββατο, Κυριακή στις 21:30)
Η μνήμη δεν είναι απλά ένα εργαλείο εξερεύνησης του παρελθόντος, είναι το θέατρο 
του παρελθόντος. Είναι το βασικό υλικό της παρελθούσας εμπειρίας με τον 
ίδιο τρόπο που το έδαφος είναι το υλικό μέσα στο οποίο οι νεκρές πόλεις κείτονται θαμμένες.
W. Benjamin
Η ομάδα «The Helter Skelter Company» επιστρέφει στο Ίδρυμα Μιχάλης Κακογιάννης με την παράσταση «Venison» η οποία όταν πρωτοπαρουσιάστηκε τον Απρίλιο 2012, στον ίδιο χώρο, απέσπασε πολλά εύσημα και πολύ καλές κριτικές για τη σύλληψη, τη σκηνοθεσία, τις ερμηνείες, την αισθητική της. Το έργο αντλεί υλικά από τις Ευμενίδες του Αισχύλου και τον Ντοστογιέφσκι, με σκοπό να παρακολουθήσει -μέσα από κόσμους που πλέουν ο ένας εντός του άλλου- την πτώση ένος προσώπου από τον πολιτισμό προς τη βαρβαρότητα, από το έγκλημα στην τιμωρία, από τον άνθρωπο στο κτήνος.

Ένας άντρας βρίσκεται σ’ένα δωμάτιο νοσοκομείου τραυματισμένος. Κανείς δεν ξέρει από που έρχεται και τί έχει πάθει. Μια νοσοκόμα του δίνει τις πρώτες βοήθειες. Μια τηλεόραση στο δωμάτιο προβάλλει μια ταινία που κανείς δεν παρακολουθεί. Ο άντρας χάνει τις αισθήσεις του και η νοσοκόμα τρέχει να φωνάξει βοήθεια. 

Ο άντρας βυθίζεται κι εγκλωβίζεται μέσα σε κόσμους παράξενους, ανεξήγητους, χαοτικούς. Χάνεται μέσα σε ένα παραλληρηματικό λαβύρινθο από μνήμες προσωπικές και συλλογικές, πρόσωπα, πλάσματα και φωνές που τον καταδιώκουν. Βρίσκεται να έχει διαπράξει κάποιο έγκλημα, και σαν φορέας ενός τραγικού πεπρωμένου, επιδιώκει την τιμωρία του. Μέχρι η περιπλάνησή του να τον οδηγήσει στη γη του κενού. Στον παράδοξο εκείνο χώρο όπου δεν υπάρχει τίποτα και τα πάντα πρέπει να ορισθούν από την αρχή. Στη μήτρα. Στον τόπο της αθωότητας. Σε ένα τοπίο δίχως χρόνο, ενοχές κι επιστροφή.
*(Venison = Κρέας από κυνήγι)

Σύλληψη - Κείμενο - Σκηνοθεσία: Θάνος Παπακωνσταντίνου
Συνεργασία στη Δραματουργία: Τζωρτζίνα Κακουδάκη
Σκηνικά - Κοστούμια: Δήμητρα Λιάκουρα
Κίνηση: Χαρά Κότσαλη
Σχεδιασμός - Σύνθεση Ήχων: Αντώνης Μόρας
Φωτισμοί: Χριστίνα Θανάσουλα
Βίντεο, Σχεδιασμός Έντυπου Υλικού 

& Γραφιστικών Εφαρμογών: Κωνσταντίνος Χαïδαλής (brittle.gr)

Γλυπτά ζώων: Περικλής Πραβήτας
Φωτογραφίες: Βάλια Πιλάφα
Κατασκευή Σκηνικού: Βασίλης Γεροδήμος
Βοηθός Σκηνοθέτη: Ελεάνα Γεωργιάδου
Βοηθός Σκηνογράφου: Νίκη Ψυχογιού
Οργάνωση Παραγωγής: Τέτα Αποστολάκη
Παραγωγή: The Helter Skelter Company
Παίζουν: 

Λένα Δροσάκη, Ιωάννα Μιχαλά, Ελένη Μολέσκη, Μάριος Παναγιώτου, Θάνος Παπακωνσταντίνου

Venison
«The Helter Skelter Company»
σκηνοθεσία: Θάνος Παπακωνσταντίνου

Παρασκευή 12 Οκτωβρίου  έως Κυριακή 11 Νοεμβρίου 2012
Παραστάσεις: Παρασκευή, Σάββατο & Κυριακή στις 21.30 

Αίθουσα: Ειδικά διαμορφωμένος υπόγειος χώρος

Διάρκεια: 90' 
Τιμή εισιτηρίων:      15€, Κανονικό 
10€, Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)/ΑμΕΑ / Άνω των 65 
*************
Η ΜΕΤΑΜΟΡΦΩΣΗ 

 Φραντς Κάφκα

Σημείο Μηδέν

μετάφραση - σκηνοθεσία Σάββας Στρούμπος

Από την Παρασκευή  26 Οκτωβρίου έως την Κυριακή 2 Δεκεμβρίου  
(κάθε  Παρασκευή, Σάββατο και Κυριακή, στις 21:30)

Η ομάδα Σημείο Μηδέν επιστρέφει στο ΙΜΚ με την πολύ καλή παράστασή της  - έρευνα  πάνω στο έργο του Φραντς Κάφκα- με τη  θεατροποιημένη μορφή του διηγήματος  Η Μεταμόρφωση.

Σημειώνει ο μεταφραστής και σκηνοθέτης της παράστασης Σάββας Στρούμπος: "Τα ανήσυχα όνειρα μιας νύχτας προκαλούν τη μεταμόρφωση του εμπορικού αντιπροσώπου Γκρέγκορ Σάμσα σε τεράστιο απεχθές ζωύφιο… Όμως, τι πραγματικά του συνέβη; Τι σημαίνει για μας μεταμόρφωση και πόσο κυριολεκτικά μπορούμε να την αντιληφθούμε;
Τα πρόσωπα της Μεταμόρφωσης δρουν και αντιδρούν σα να είναι μπλεγμένα μεταξύ τους με χιλιάδες νήματα, σε έναν παράλογο λαβύρινθο θρυμματισμένων ειδώλων, όπου οι βασανιστικά παγιωμένες και επαναλαμβανόμενες κοινωνικές συμπεριφορές έρχονται να διαμορφώσουν μια παράλογη μηχανή ποικίλων ψυχοσωματικών παραμορφώσεων, χωρίς καμιά δυνατότητα διαφυγής. Λειτουργούν σε μια αέναη επαναληπτικότητα, χωρίς ίχνος επίγνωσης της κατάστασης τους. Η ίδια τους η άγνοια για τα αδιέξοδα που αναπαράγουν και το μηχανικά αέναο των πράξεων τους τα μεταμορφώνει, τελικά, σε όντα πάσχοντα, έγκλειστα στη φυλακή των δικών τους εικόνων για τον εαυτό-τους-και-τον-κόσμο. Η Μεταμόρφωση αποτελεί ακριβώς αυτήν την ατέλειωτη κραυγή αγωνίας ενάντια στον αυτόβουλο και υπαρξιακό εγκλεισμό των σύγχρονων ανθρώπων. Οι άνθρωποι, όμως, μπορούν να δράσουν και διαφορετικά. Έχουν πάντα τη δυνατότητα να σπάσουν τα δεσμά της κάθε φυλακής τους, να δημιουργήσουν ρήγματα στις παραστάσεις της καθημερινότητας τους, τη δυνατότητα να δώσουν ένα τέλος στον όποιον εφιάλτη κι επιτέλους, να δράσουν δημιουργικά προς τον εαυτό τους-και-τον-κόσμο."  

Η ομάδα Σημείο Μηδέν είναι εταιρικός θίασος του Ο.Ε.Θ. – Σ.Ε.Η. και ξεκίνησε την ενασχόλησή της με τον Κάφκα παρουσιάζοντας την παράσταση "Στη  Σωφρονιστική Αποικία" (Φεβρoυάριος 2009).
Συντελεστές
Μετάφραση: Σάββας Στρούμπος, Δανάη Σπηλιώτη

Σκηνοθεσία: Σάββας Στρούμπος

Παίζουν: Μαρία Αθηναίου, Ελεάνα Γεωργούλη, Θοδωρής Σκυφτούλης, 
               Σάββας Στρούμπος, Μιλτιάδης Φιορέντζης.

Η ΜΕΤΑΜΟΡΦΩΣΗ του Φραντς Κάφκα

Σημείο Μηδέν

μετάφραση - σκηνοθεσία Σάββας Στρούμπος

Από την Παρασκευή  26 Οκτωβρίου έως την Κυριακή 2 Δεκεμβρίου  

(κάθε  Παρασκευή, Σάββατο και Κυριακή, στις 21:30)

Αίθουσα: Black Box
Διάρκεια: 90' 
Εισιτήρια:       15€, Κανονικό 


             10€, Φοιτητές/ Μαθητές / Σπουδαστές/ Κάτοχοι Κάρτας Πολυτέκνων 

(ΑΣΠΕ)/ Άτομα άνω των 65 ετών/ ΑμΕΑ


 7€, Κάτοχοι Κάρτας Ανεργίας (ΟΑΕΔ)/ Νέοι έως 25 ετών/ Κάτοχοι 

Ευρωπαϊκής Κάρτας Νέων/ Κάτοχοι Κάρτας Πολιτισμού 

ΥΠ.ΠΟ.Τ
Η παράσταση γίνεται με την αιγίδα της Πρεσβείας της Τσεχικής Δημοκρατίας

Η μετάφραση του έργου κυκλοφορεί από τις εκδόσεις Νεφέλη.

****
συνεχίζεται
Πέμπτη 27 Σεπτεμβρίου έως Δευτέρα 8 Οκτωβρίου 2012, στις 21:30
Lautréamont - Maldoror 
Eγκώμιο Mιας Mεταμόρφωσης
Μια δεύτερη εκδοχή της παράστασης της Bijoux de Kant 
πάνω στα « 6 Άσματα του Μαλντορόρ» του Κόμη του Λωτρεαμόν

η οποία πλαισιώνεται και από την 
Έκθεση: 7th song (for Maldoror)
με τη συμμετοχή 10 Ελλήνων και ξένων καλλιτεχνών

Επιμέλεια: Αλέξιος Παπαζαχαρίας
Το Ίδρυμα Μιχάλης Κακογιάννης παρουσιάζει την παράσταση της Bijoux de Kant, lautréamont - maldoror - Εγκώμιο μιας Μεταμόρφωσης, βασισμένη στα «6 Άσματα του Μαλντορόρ» του Κόμη του Λωτρεαμόν από τις 27 Σεπτεμβρίου έως τις 8 Οκτωβρίου 2012, στις 21:30.

«Ωστόσο δεν παραπονιέμαι. Δέχτηκα τη ζωή σαν τραύμα, κι απαγόρευσα στην αυτοκτονία να θεραπεύσει την ουλή. Θέλω να βλέπει ο Δημιουργός, την κάθε στιγμή της αιωνιότητάς του, εμένα, το χαίνον ρήγμα. Είναι η ποινή που του επιβάλλω. Τα άλογα δεν πρέπει ν’ ακούσουν αυτά που λέμε. Θα μπορούσαν ίσως και να μας καταλάβουν αγαπημένε γιε του ωκεανού. Κακό δικό τους –γιατί θα υπέφεραν ακόμα πιο πολύ! Τα άλογά μας, κάλπαζαν κατά μήκος της όχθης, σα να δραπέτευαν απ’ το βλέμμα του ανθρώπου».


Ο Κόμης του Λωτρεαμόν αποτελεί μια από τις σκοτεινότερες και σπουδαιότερες φιγούρες της παγκόσμιας λογοτεχνίας. Γεννημένος το 1846 στην Ουρουγουάη από πλούσια οικογένεια Γάλλων, ο Ιζιντόρ Ντυκάς - όπως ήταν το πραγματικό του όνομα-, κατάφερε μόλις στα 24 του, να ολοκληρώσει τα «Άσματα του Μαλντορόρ» και να πεθάνει. Τα «Άσματα του Μαλντορόρ», το βαθύ αυτό ποιητικό έργο μιας καταραμένης ιδιοφυίας, δεν εκδόθηκε ποτέ όσο ο δημιουργός του βρισκόταν στη ζωή, καθώς θεωρήθηκε από τους υποψήφιους εκδότες της εποχής προκλητικό και ικανό για ποινικές διώξεις. Χρειάστηκε μισός αιώνας, για να ανακαλυφθεί -σχεδόν τυχαία- η μυθική προσωπικότητα του Λωτρεαμόν από τους Σουρεαλιστές, το 1917, οι οποίοι και θα τον χρήσουν αμέσως πρόδρομό τους, εξαιτίας αυτού και μόνο του συγκλονιστικού του έργου.

Μέσα από μια σκηνική εγκατάσταση 300 τετραγωνικών μέτρων και έναν ήρωα που έχει επιλέξει την «αιώνια αϋπνία» ως στάση ζωής, η Bijoux de Kant και ο Κρις Ραντάνοφ διερευνούν τα όρια της συνάντησης ηθοποιού και κειμένου, σε μια απογυμνωμένη θεατρική συνθήκη διαρκούς μεταμόρφωσης.

Τι σημαίνει να είναι κανείς ξένος;

Αιωρούμενος μεταξύ μιας ταυτότητας που απλώς γράφει «άλλος» και της επιθυμίας για μεταμόρφωση που θα τον οδηγήσει μακριά από όλα αυτά που μοιάζουν «ξένα», βιώνοντας τη ανείπωτη μοναξιά της «διαφοράς» και την αγαλλίαση στην ιδέα μιας πιθανής «ομοιότητας», ο ήρωας - Λωτρεαμόν σηκώνει το χέρι του για να δείξει τον έναν κατάμαυρο κύκνο στο κοπάδι και στέκεται όρθιος για να εξηγήσει τι συμβαίνει όταν η «μεταμόρφωση» είναι «επιλογή».
Μετάφραση: Στρατής Πασχάλης
Σκηνοθεσία – Σκηνογραφία: Γιάννης Σκουρλέτης
Μουσική: Κώστας Δαλακούρας
Προσαρμογή Κειμένου – Δραματουργία: Γιώργος Λαγουρός
Γλυπτική: Περικλής Πραβήτας
Βοηθός Σκηνοθέτη: Σαμψών Φύτρος
Καλλιτεχνική Διεύθυνση: Αλέξιος Παπαζαχαρίας
Παραγωγή: Bijoux de Kant
Ερμηνεία: Κρις Ραντάνοφ

Στη δεύτερη αυτή εκδοχή της παράστασης η Bijoux de Kant προχωρώντας την ερευνητική προσέγγιση των ασμάτων του Μαλντορόρ παρουσιάζει την υπόθεση ενός 7ου άσματος. Στην περίπτωση αυτής της συνέχειας, οι στίχοι σχηματίζονται μέσα από καλλιτεχνικές χειρονομίες, προθέσεις και αποφάσεις, που πραγματώνονται μέσα από αντικείμενα και εικόνες, έργα σημαντικών ελλήνων και διεθνών καλλιτεχνών. 
Έκθεση
7th song (for Maldoror)
Η έκθεση 7th song (for Maldoror) έχει αφετηρία και αφορμή την παράσταση «lautréamont – maldoror: Eγκώμιο Mιας Mεταμόρφωσης». Αν η παράσταση αποτελεί μια πρόταση ανάγνωσης των 6 ασμάτων του Μαλντορόρ, κειμένου μοναδικής αξίας και σημασίας, η έκθεση αποτελεί μια υπόθεση για τη συνέχεια του έργου του Κόμη του Λωτρεαμόν. 

Το σώμα και η εικόνα του, το σώμα και η απουσία του, η εικόνα και η έλλειψή της, αποτελούν δίπολα ανάμεσα στα οποία κινούνται τα έργα της έκθεσης ως προθέσεις, πράξεις και αποτελέσματα. Η έκθεση υπάρχει ως υποθετικός χώρος μιας πραγματικής και μαγικής μεταμόρφωσης που συνήθως περνάει απαρατήρητη. Το έργο τέχνης, ποιητικό κείμενο, γλυπτό, ζωγραφική, αντικείμενο ή σχέδιο, μεταμορφώνεται κάθε φορά που παρουσιάζεται και το βλέμμα του θεατή το αγγίζει. Από ατομική και προσωπική δήλωση του καλλιτέχνη, μετατρέπεται σε μια εκδοχή της πραγματικότητας που φαίνεται να υπάρχει σε κάθε άνθρωπο ξεχωριστά και σε όλους μαζί συλλογικά και ταυτόχρονα. Αυτή, η πιο μυστήρια μεταμόρφωση της καλλιτεχνικής δημιουργίας θα επιτρέψει την ανάπτυξη δύο ερωτήσεων που η απάντηση τους έχει μεγαλύτερη αξία σαν ανομολόγητη αλήθεια: Ποιός είναι ο Λωτρεαμόν και σε τι θέλει να μεταμορφωθεί;    

Επιμέλεια: Αλέξιος Παπαζαχαρίας

Συμμετέχουν οι καλλιτέχνες: 

· Αλέξης Ακριθάκης 

· Χρήστος Δεληδήμος 

· Jan Fabre 

· Ελένη Καμμά 

· David Kennedy Cutler
· Matt Mullican 

· Xavier Noiret-Thomé
· Ντόρα Οικονόμου 

· Μαρία Πολυζωίδου 

· Joe Scanlan 

Η έκθεση  είναι επισκέψιμη μία ώρα πριν την παράσταση  

Παραγωγή: bijoux de kant / www.bijouxdekant.com 
Πέμπτη 27 Σεπτεμβρίου έως Δευτέρα 8 Οκτωβρίου 2012, στις 21:30

Lautréamont - Maldoror, Eγκώμιο Mιας Mεταμόρφωσης
Μια δεύτερη εκδοχή της παράστασης της Bijoux de Kant 
πάνω στα « 6 Άσματα του Μαλντορόρ» του Κόμη του Λωτρεαμόν

η οποία πλαισιώνεται και από την 

Έκθεση: 7th song (for Maldoror)
με τη συμμετοχή 10 Ελλήνων και ξένων καλλιτεχνών

Επιμέλεια: Αλέξιος Παπαζαχαρίας
Παραστάσεις: Τετάρτη έως Κυριακή, στις 21.30
Ώρες λειτουργίας Έκθεσης: Τετάρτη έως Κυριακή,  20.30 - 21:30

Ειδικά Διαμορφωμένος Υπόγειος Χώρος 

	Διάρκεια Παράστασης: 50΄

Τιμές Εισιτήριων : 10€ ενιαίο


	


*******

Θέατρο- Αφηγήσεις  για Παιδιά
από Κυριακή, 21 Οκτωβρίου 2012

ΑΦΗΓΗΣΕΙΣ ΠΑΡΑΜΥΘΙΩΝ ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ

και... κάθε Κυριακή στις 12.30, με διαφορετικά παραμύθια

τα παραμύθια των Grimm

και τα ελληνικά αδερφάκια τους

με την παραμυθού Σάσα  Βούλγαρη
Μια περιπλάνηση στα μαγικά παραμύθια των αδερφών Grimm σε συνδυασμό με ελληνικές παραλλαγές τους!
Η Σάσα Βούλγαρη, αφηγείται γνωστές και άγνωστες ιστορίες επιλεγμένες από τα 211 παραδοσιακά παραμύθια που κατέγραψαν οι αδερφοί Grimm και τις συνδυάζει με αντίστοιχες παραλλαγές τους μέσα από τον τεράστιο πλούτο των ελληνικών λαϊκών παραμυθιών, αυτοσχεδιάζοντας, αναπλάθοντας, αναδημιουργώντας τα παραμύθια!!!

τα παραμύθια των Grimm…

Είναι ίσως η κατάλληλη στιγμή να καταγράψουμε τούτα τα παραμύθια, αφού οι άνθρωποι που κρατούν ακόμα ζωντανή την παράδοση σπανίζουν ολοένα και περισσότερο. 

Αδερφοί Grimm, Κάσσελ, 3 Ιουλίου 1819

Το Δεκέμβριο του 2012, κλείνουν ακριβώς 200 χρόνια από τότε που κυκλοφόρησε στη Γερμανία ο πρώτος τόμος των παραμυθιών των αδερφών Γκριμ. Ο τόμος, υπό το όνομα "Παιδικά και Οικογενειακά Παραμύθια" ("Kinder - und Hausmärchen") περιείχε 86 ιστορίες. Ακολούθησαν άλλες 70 ιστορίες σε ένα δεύτερο τόμο που εκδόθηκε το 1814. Μέχρι το 1857 είχαν γίνει επτά εκδόσεις των παραμυθιών και περιείχαν συνολικά 211 παραμύθια. Ανάμεσα σε αυτά υπάρχουν γνωστά παραμύθια όπως η Κοκκινοσκουφίτσα, η Χιονάτη, η Ραπουνζέλ, ο Χάνσελ και η Γκρέτελ, η Πριγκίπισσα και ο Βάτραχος, η Ωραία Κοιμωμένη κ.α.

Οι αδερφοί Grimm κατέγραψαν και διέσωσαν τα λαϊκά παραμύθια και με τα βιβλία τους σημάδεψαν, όχι μόνο την ιστορία της λογοτεχνίας, αλλά και την ιστορία της σκέψης γενικότερα. Ενέπνευσαν μεγάλους λογοτέχνες, φιλόσοφους και διανοητές και συνέβαλλαν στον σύγχρονο τρόπο αντίληψης για την επιστημονική έρευνα των λαϊκών παραμυθιών

τα ελληνικά αδερφάκια τους!

Το νεοελληνικό παραμύθι είναι μια πάρα πολύ σοβαρή υπόθεση, τη σοβαρότητα της οποίας εντούτοις πολύ λίγοι ακόμα και τώρα έχουν αντιληφθεί. Σοβαρή υπόθεση από την άποψη της παράδοσης, της επιστήμης, της τέχνης, της ζωής»

Μ. Γ. Μερακλής

Ίσως, λίγοι να γνωρίζουμε ότι πια τα θέματα των παραμυθιών είναι οικουμενικά κι ότι παραλλαγές τους βρίσκουμε σε όλον τον κόσμο. Υπάρχει δηλαδή και... ελληνίδα Σταχτοπούτα, Χιονάτη, Κοντορεβιθούλης αλλά και όλοι οι υπόλοιποι παραμυθο – ήρωες! Μόνο που έχουν άλλα ονόματα: Αθοκατσούλα, Άσπρη σαν Χιόνι, Δαχτυλάκης και πολλά άλλα ακόμα!

200 ΧΡΟΝΙΑ ΑΠΟ ΤΗΝ ΠΡΩΤΗ ΕΚΔΟΣΗ ΤΟΥ ΒΙΒΛΙΟΥ ΤΩΝ ΑΔΕΡΦΩΝ GRIMM

20 ΧΡΟΝΙΑ ΑΦΗΓΗΣΕΙΣ ΠΑΡΑΜΥΘΙΩΝ ΜΕ ΤΗΝ ΣΑΣΑ ΒΟΥΛΓΑΡΗ

Με ιστορίες που αλλάζουν κάθε φορά, με λιτή σκηνική παρουσία, όπως ταιριάζει στα παραδοσιακά παραμύθια, με όχημα την φωνή της, το τραγούδι, την αυτοσχεδιαστική κίνηση και με μουσικά όργανα από όλο τον κόσμο 

η Σάσα αφηγείται για μικρά και μεγάλα παιδιά... από 5 έως 105 χρονών!

ΣΧΕΔΙΑΣΜΟΣ ΠΡΟΓΡΑΜΜΑΤΟΣ - ΠΡΩΤΟΤΥΠΗ ΙΔΕΑ, 

ΔΙΑΣΚΕΥΗ ΚΕΙΜΕΝΩΝ, ΑΦΗΓΗΣΗ, ΤΡΑΓΟΥΔΙ: ΣΑΣΑ ΒΟΥΛΓΑΡΗ

ΕΝΑΡΞΗ: Κυριακή, 21 Οκτωβρίου και...

Κάθε Κυριακή στις 12.30

Αίθουσα: Κινηματογράφος

Διάρκεια: 60΄

Τιμές Εισιτηρίων: 8€




     6€ (Ομαδικό, άνω των 10 ατόμων)




    Προσφορά: 10 δωρεάν εισιτηρίων σε άνεργους γονείς, σε κάθε 


    παράσταση στο πλαίσιο της κοινωνικής πολιτικής του Ιδρύματος 


    Μιχάλης Κακογιάννης και σε συνεργασία με την Σάσα Βούλγαρη. 

ΣΗΜΑΝΤΙΚΟ: τα παιδάκια πρέπει να είναι το λιγότερο 4 ετών και να συνοδεύονται οπωσδήποτε από κάποιον ενήλικο! Τα παραμύθια είναι απολαυστικά για όλες τις ηλικίες, για αυτό όποιος θέλει μπορεί να τα ακούσει χωρίς να συνοδεύεται απαραίτητα  από παιδάκι!!!!
Καθημερινά: Οργανωμένες Αφηγήσεις για Σχολεία. Πληροφορίες ΙΜΚ: ΣΤΑΜΑΤΙΑ ΑΝΤΩΝΑΤΟΥ, 210-3418584. standonatou@yahoo.gr
η Σάσα η παραμυθού...
γεννήθηκε και μεγάλωσε στην Καρδίτσα ακούγοντας, λέγοντας, παίζοντας και... τρώγοντας ιστορίες μέχρι που άρχισε να αφηγείται παραμύθια ασταμάτητα  - η γλώσσα της ροδάνι! - από το 1993, εδώ και 20 χρόνια, όταν ακόμα δεν υπήρχαν στην Ελλάδα επαγγελματίες παραμυθάδες! 

Αγαπά πολύ τα παιδιά γι΄ αυτό σπούδασε ψυχολογία και παιδαγωγικά κι από τότε που θυμάται τον εαυτό της είναι συνέχεια με παιδιά όλων των ηλικιών, παίζοντας, δημιουργώντας, εκπαιδεύοντας... Αγαπά πολύ και τα μουσεία, για αυτό έγινε γνωστή φτιάχνοντας πολλά – πολλά προγράμματα για πολλά – πολλά μουσεία, όπως το Λαϊκής Τέχνης, το Κυκλαδικής Τέχνης, το Μπενάκη – Ισλαμικής Τέχνης, το Γουλανδρή Φυσικής Ιστορίας – κέντρο Γαία, κ.α.

Ήταν η πρώτη που αφηγήθηκε 13 ελληνικά λαϊκά παραμύθια στην τηλεόραση, στην ΕΤ 1, το 1998, και πολλά παιδάκια που εντωμεταξύ μεγάλωσαν έρχονται και την ακούνε ακόμα. Αφηγείται σε σχολεία και σε βιβλιοθήκες εδώ και 18 χρόνια σε όλες τις ηλικίες από τα προνήπια έως και τα Λύκεια ακόμα και σε Πανεπιστήμια!

Η Σάσα δεν μαθαίνει τα παραμύθια «απ΄ έξω». Κάθε φορά τα λέει με δικά της λόγια, και γι΄ αυτό ποτέ δεν ξέρει τι ακριβώς θα συμβεί σε κάθε της αφήγηση: ξαναφτιάχνει τα παραμύθια μαζί με όσους την ακούνε κάθε φορά. Έτσι έκαναν πάντα οι παλιοί παραδοσιακοί παραμυθάδες στους οποίους θέλει να μοιάζει. Έτσι, άλλωστε, έχει πιο πολύ πλάκα: τα παραμύθια είναι κάθε φορά διαφορετικά και γεμάτα εκπλήξεις και εκείνη γεμίζει από νέες ιδέες, λέξεις και εικόνες, εμπνευσμένη από όσα συμβαίνουν εκείνη τη στιγμή.

Επίσης, τραγουδάει, αλλάζει με τρόπο παράξενο τη φωνή της, για να ταιριάζει στην κάθε ιστορία, παίζει μουσικά όργανα από όλον τον κόσμο, κουνάει χέρια, πόδια και όλο της το σώμα όταν αφηγείται και ζωγραφίζει τα παραμύθια της για να τα θυμάται καλύτερα!

Φέτος έχει τα παραμυθο-γενέθλιά της!!! Αυτό της φαίνεται παραμυθένιο και απίστευτο, γι΄ αυτό θα τα γιορτάσει στο Ίδρυμα Μιχάλης Κακογιάννης, με πολλές – πολλές ιδέες, εκπλήξεις και φυσικά πολλά – πάρα πολλά, χίλια κι ένα και βάλε κι ακόμα ξαναβάλε... παραμύθια!!!
*****

Από Σάββατο 27 Οκτωβρίου 2012 έως Σάββατο 29 Δεκεμβρίου

Κάθε Σάββατο στις 17:00

«Η υπέροχη αγκαλιά της μαμάς μου»

Μια θεατρική παράσταση για μικρούς και μεγάλους

Σκηνοθεσία – σύλληψη ιδέας: Στέλλα Σερέφογλου
Πόση δύναμη κρύβει η αγκαλιά;

Πώς μπορεί να αποτυπωθεί μέσα από ήχους που παράγονται από το ίδιο

το σώμα, τις κλακέτες και το scat singing;

Και αν είναι εμπνευσμένη από το βουβό κινηματογράφο, 

πόσο μπορεί να μας συγκινήσει και να μας εκπαιδεύσει σαν γονείς και σαν παιδιά; 

Ένα θεατρικό έργο που μιλάει για την αγκαλιά της μητέρας και τη δύναμη που ασκεί σε μικρούς και μεγάλους, με στοιχεία του βωβού κινηματογράφου. Παράσταση χωρίς λόγια όπου κυριαρχούν οι ήχοι που παράγονται επί σκηνής από το σώμα των ηθοποιών (body percussion), καθώς και από τις κλακέτες και το scat singing (φωνητικός αυτοσχεδιασμός της τζαζ), αλλά και παρόμοιοι ήχοι προηχογραφημένοι.
Η παράσταση «Η υπέροχη αγκαλιά της μαμάς μου» απευθύνεται σε κοινό όλων των ηλικιών, από παιδιά 3 χρονών μέχρι και ενήλικες. 
Ένα μικρό παιδί τρομάζει με τις βροντές και τις αστραπές και ζητά την αγκαλιά της μαμάς του. Με τρόπο μαγικό γίνεται η σύνδεση με την μητέρα και ξαναγίνονται ένα, γυρνούν στην εμβρυακή κατάσταση και μοιράζονται την καθημερινότητα, μέχρι που το παιδί αποφασίζει να φύγει από την αγκαλιά της μαμάς του και να ...ξαναγεννηθεί. Η αποκοπή από τον ομφάλιο λώρο, η ενηλικίωση και η προσπάθεια του ανθρώπου να προχωρήσει μόνος χωρίς φόβο και να εξελιχθεί αποτυπώνονται με συμβολισμό και μουσικότητα.  

Τα σκηνικά αντικείμενα έχουν παράταιρα μεγέθη (άλλα μεγεθυμένα και άλλα μικροσκοπικά), όπως ακριβώς τα αντιλαμβάνεται ένα παιδί, και όλη η παράσταση βασίζεται στον ρυθμό και την ακρίβεια στις κινήσεις των ηθοποιών. 

Διαδραστικό σεμινάριο body percussion για τους μικρούς θεατές

Μετά την ολοκλήρωση της παράστασης, οι συντελεστές καλούν στη σκηνή τα παιδιά για ένα σύντομο διαδραστικό μάθημα μαθαίνοντας τα να δημιουργούν ρυθμούς και ήχους με το σώμα τους. 

Συντελεστές

Σκηνοθεσία – σύλληψη ιδέας: Στέλλα Σερέφογλου
Βοηθός Σκηνοθέτη: Αλέξανδρος Γιαννιός 

Σκηνικά- Κοστούμια: Λίνα Καρανικολάου 

Φωτισμοί: Βασίλης Κλωτσοτήρας 

Πρωτότυπη μουσική: DNA - Μιχάλης Νιβολιανίτης, Αλέξανδρος Χρηστάρας 

      φιλική συμμετοχή: Κώστας Γάκης
Επιμέλεια - σχεδιασμός ήχων: Γιώργος Ραμαντάνης 

Ηχογραφήσεις-τελικη μίξη – mastering: Dna Lab
Κατασκευή κούκλας: Στάθης Μαρκόπουλος (κουκλοθέατρο Ayusaya!)

Κατασκευή κοστουμιών: Ελπίδα Παπαδάκη
Εκπαιδεύτρια στην εμψύχωση κούκλας – κατασκευή φελιζόλ: Βασιλική Μαλτσάκη
Κατασκευή σκηνικών: Νίκος Μπίκος
Γραφιστικά: Ντόρα Τεμπέλη 
Δημόσιες σχέσεις: Μαρκέλλα Καζαμία 

Υπεύθυνη οργάνωσης παραστάσεων: Σταματία Αντωνάτου

Παίζουν: Δάφνη Καμμένου, Φοίβος Συμεωνίδης, Στέλλα Σερέφογλου
Από Σάββατο 27 Οκτωβρίου 2012 έως Σάββατο 29 Δεκεμβρίου
Κάθε Σάββατο στις 17:00

«Η υπέροχη αγκαλιά της μαμάς μου» 

Μια θεατρική παράσταση για μικρούς και μεγάλους
Σκηνοθεσία – σύλληψη ιδέας: Στέλλα Σερέφογλου
Αίθουσα: Black Box
Διάρκεια: 70΄

Τιμές εισιτηρίων: Γενική είσοδος: 10€ ενήλικες και 8€ παιδιά.
                                  Ειδικές συνολικές τιμές: Δύο ενήλικες και ένα παιδί 25€, 

                                                                              Δύο ενήλικες και δύο παιδιά 30€
Ειδικές παραστάσεις για σχολεία, καθημερινά:

Πληροφορίες και κρατήσεις  210 3418584 (πρωινές ώρες) & 697 4926755

*********
Παραστάσεις Χορού
Τρίτη 16 Οκτωβρίου 2012, στις 21:00

IN DEEP END 
Τρεις συμπληρωματικές χορογραφικές “ματιές” 
στο εξουσιαστικό “παιχνίδι” της χειραγώγησης
της Έλενας Χριστοδουλίδου 
Αμφίδρομο Χοροθέατρο

Η τριλογία ΙN DEEP END (“NO LINES IN THE HORIZON”, “BLA BLA BLA BLACK OUT”,   “NO LAND”) που φέρει την χορογραφική υπογραφή της Έλενας Χριστοδουλίδου είναι μια μετωπική “καταγγελία” του διαχρονικού εξουσιαστικού “παιχνιδιού” της χειραγώγησης, αλλά όχι μόνο αυτό. Είναι ταυτόχρονα μια απεγνωσμένη επίκληση στην ελπίδα και προοπτική υπέρβασης του “παιχνιδιού”, μια βαθιά ποιητική ωδή στην εσώτερη δύναμη των ανθρώπων και κοινωνιών να απολογούνται και αποκαθάρονται ενώπιον των ενοχών τους και να οραματίζονται την υπέρβαση των ορίων τους. Αρκεί μετωπικά να αντικρύσουν την “γυμνή” αλήθεια της εξουσιαστικής ενοχής, ώστε κατόπιν να αμφισβητήσουν την εξουσία των ορίων της. Τόσο υπαρξιακά επίπονη, η επιδιωκόμενη αμφισβήτηση, που με όρους κοινωνικού και πολιτικού εξουσιαστικού ρεαλισμού κινείται βαθιά εντός των ορίων του “ανέφικτου”. Όμως, σε τελική ανάλυση (IN DEEP END), η αληθινή Τέχνη διεκδικεί και κατακτά το δικαιωματικό ζωτικό της χώρο πέρα από τα χειραγωγημένα όρια της εξουσιαστικής ρεαλιστικής πολιτικής. 
H διαρκής βία που ασκεί το “παράλογο” της επιβολής διαχωριστικών γραμμών πολλαπλασιάζεται στα όρια της εξάντλησης από το “ατέρμονο” της αναμονής επαναφοράς της φυσικής θέσης ισορροπίας. Μια νέα επιβεβλημένη αλήθεια αφύσικη τόσο που μοιάζει με ψέμα ξορκίζεται με διαρκή ζωτικά ψεύδη που βιώνονται ως αλήθειες. Η απαρχή της χειραγώγησης εγγράφεται αρχικά στον παράλογο διαχωρισμό του χώρου, ο ατελείωτος ωσάν ακίνητος χρόνος αναμονής τροφοδοτεί το “παράλογο” με την βίαιη απελπισία της νομοτέλειας, η βίαιη απελπισία εσωτερικεύεται και αναζητά νέες ακόμα πιο βίαιες διαχωριστικές γραμμές για να εκτονωθεί και ισορροπήσει. Οι διαχωριστικές γραμμές που βίαια χαράσσονται τέμνοντας εγκάρσια αρχικά το χώρο και κατόπιν τον χρόνο, σαν φύλακες ακρίτες εξουσιαστικά καθορίζουν τα όρια του νου και της συνείδησης. 

Η χορογραφική τριλογία IN DEEP END αποδίδει ολοκληρωμένα και εξελικτικά τα τρία κύρια εξουσιαστικά “βήματα” της καθολικής χειραγώγησης, συνδέοντάς τα με ευρηματικό τρόπο. 

Η οριζόντια κατασκευή ορίων στο χώρο μετεξελίσσεται σε κάθετη εσωκλείοντας σε έναν ατελείωτο χορό ελπίδας και προσμονής τους “εγκλωβισμένους” των δύο πλευρών, στο μηνυματικό “NO LINES IN THE HORIZON” (πρώτο μέρος της τριλογίας), το οποίο είχε αποτελέσει και κεντρικό έργο – πρόταση αυτογνωσίας και διαφυγής προς το μέλλον στα εορταστικά 50χρονα της Κυπριακής Δημοκρατίας. 

Το ακραία σκληρό και συγκινητικό συνάμα  “BLA BLA BLA BLACK OUT” (δεύτερο μέρος) που έχει τιμηθεί στην Πλατφόρμα Σύγχρονου Χορού Κύπρου το 2010, συμπυκνώνει σε μια μοναδική εικοσάλεπτη “στιγμή” ακραίου μαγνητισμού την βαθιά απελπιστική εξάντληση στα όρια της άφεσης που γεννά η κατασκευασμένη “μετωπική” σχέση  με το μοιρασμένο χώρο και τον ατελείωτο χρόνο. 

Η τελική πράξη (τρίτο μέρος) της τριλογίας φέρει το τίτλο “NO LAND” (μπορεί να διαβαστεί και σαν μία λέξη) και αποδίδει τις βίαιες διαχωριστικές γραμμές εκτόνωσης που “μεταφέρουν” το “άδικο” της εξαντλητικής προσμονής για δικαίωση στους πλέον ευάλωτους και εκτεθειμένους της κοινωνικής συνύπαρξης, στην αδύναμη “άλλη” παρουσία εντός των πεπιεσμένων ορίων, στο μετανάστη και τη μετανάστρια. 

Η πλήρης διαδικασία της χειραγώγησης έχει σημείο αναφοράς την βίαιη αφαίρεση ζωτικού χώρου. Τούτο μεταφράζεται σε αντίστροφη μέτρηση του χρόνου που εξελίσσεται σε “μαρτυρική” όταν η στιγμή (μηδέν) επαναφοράς της ισορροπίας ολοένα πλησιάζει αλλά ουδέποτε φτάνει. Η βίαιη εκτόνωση είναι πάντα εκτός αληθινού στόχου και θέματος, απευθύνεται τιμωρητικά στους πλέον ευάλωτους και απροστάτευτους, ο κύκλος της χειραγώγησης έχει πλέον ολοκληρωθεί. Η βία έχει διαπεράσει τον χώρο και το χρόνο και πλέον ελέγχει τα όρια της συνείδησης και του νου.
Η παράσταση, πριν από το ΙΜΚ,  παρουσιάζεται στην Κύπρο, στη Λεμεσό (10.10.2012 Θέατρο Ριάλτο) και τη Λευκωσία (13.10.2012 Σατιρικό Θέατρο). 

Συντελεστές

Χορογραφία – Έλενα Χριστοδουλίδου 

Μουσική – Δημήτρης Ζαβρός 

Κοστούμια/σκηνικό - Λάκης Γενεθλής 

Video art- Nίκος Σύννος 

Φωτισμοί – Alex Jotovic 
Χορεύουν: Πηνελόπη Γεωργιάδου, Λένα Χατζηδάκη, Βίκυ Κάλλα, Λοΐζος Κωνσταντίνου,  Yoav Grinberg, Liron Ozeri, Amit Marsino
Χορηγοί  
Κυπριακό Υπουργείο Παιδείας και Πολιτισμού  
Πρεσβεία του Ισραήλ (Κύπρος)

Επίσημος αερομεταφορέας:  Κυπριακές Αερογραμμές 

Χορηγoί Επικοινωνίας:  ΡΙΚ



      Dancepress.gr  

Τρίτη 16 Οκτωβρίου 2012, στις 21:00

IN DEEP END 

Τρεις συμπληρωματικές χορογραφικές “ματιές” 

στο εξουσιαστικό “παιχνίδι” της χειραγώγησης
της Έλενας Χριστοδουλίδου, Αμφίδρομο Χοροθέατρο
Αίθουσα: Θέατρο
Διάρκεια: 70' 
Τιμή εισιτηρίων:      12€, Κανονικό 

                        10€, Μειωμένο/ Μαθητικό /Φοιτητικό& Ευρωπαϊκής Κάρτας 



Νέων/ Κάτοχοι Κάρτας  Πολιτισμού/ Κάτοχοι Κάρτας 


  Club IFA (Γαλλικού Ινστιτούτου) / Κάτοχοι Κάρτας ΙΤΙ   



  (ΕΚΔΙΘ)
                                    6€, Ειδική τιμή /Κάτοχοι Κάρτας Ανεργίας (ΟΑΕΔ) & 




Πολυτέκνων (ΑΣΠΕ)  ΑμΕΑ / Άνω των 65 
*********

Τρίτη 23 Οκτωβρίου 2012, στις 21:00

Rear-Guards

της Στεφανίας Μυλωνά
 Η παράσταση της Στεφανίας Μυλωνά Rear-Guards αφορά τόσο στη μέθοδο Dancing Sculptures (Κινούμενα Γλυπτά) όσο και σε νέα χορογραφικά της κομμάτια. Κομμάτια οπισθοφύλακες κάθε κίνησης, κομμάτια κινούμενων εικόνων, και κινούμενων ήχων από το παρελθόν στο σήμερα, κομμάτια μερικής ανεξαρτησίας που αντιτάσσουν την χορογραφία στην αισθητική. 
Χορευτικές και σωματικές φόρμες σε ένα παιχνίδι σουρεαλιστικής μεταμόρφωσης και kitsch πλουραλισμού, ζωντανεύουν εικόνες μιας άλλης εποχής. Ξεπερασμένες αισθητικές κατασκευές που εγκαταλείφθηκαν με την ίδια βία που επιβλήθηκαν, ανασύρονται εκτός τόπου και χρόνου και ως οπισθοφύλακες της χορογραφίας, φωνάζουν σιωπηλά πως η τεχνική υπερέχει της αισθητικής. 

Σημειώνει η χορογράφος Στεφανία Μυλωνά:
"Το Dancing Sculptures αναδεικνύει την εικαστική δραματουργία στο χορό και την στενή αισθητική σχέση γλυπτικής και χορού. Οι χορευτές δημιουργούν συμπλέγματα μέσω της σωματικής επαφής και εγγύτητας. Το Dancing Sculptures είναι αποτέλεσμα της ερευνητικής πρακτικής διατριβής μου με τίτλο Dancing Sculptures: Contractions of an intercorporeal aesthetic (University of Surrey) που εξήγησε την διεπιστημονικότητα μέσω της σωματικότητας. 

Κοινός παρανομαστής του Dancing Sculptures και των νέων έργων που θα παρουσιαστούν είναι οι εσωτερικές διατομεακές δυνατότητες του χορού ως οπισθοφύλακες της τέχνης του σώματος. Το σώμα δημιουργεί κινούμενα γλυπτά, κινούμενες εικόνες και κινούμενους ήχους που διπλώνουν σε μια συν-αισθητική. 

Ανάμεσα σε κίνηση και γλυπτό, κίνηση και εικόνα, κίνηση και ήχο, τα χορευτικά σώματα κοριτσιών και αγοριών γίνονται rear-guards και αντιστρέφουν τους όρους kitsch και avant-garde. Το kitsch απενοχοποιεί και αποκαθηλώνει οποιοδήποτε αισθητικό στυλ αποδεικνύοντας ότι η χορογραφική τεχνική υπερέχει της αισθητικής."  
Ευρύτερος σκοπός της παράστασης είναι η ανάδειξη νέων διατομεακών μεθόδων του χορού στην Ελλάδα, της παρουσίασης τους στο ελληνικό κοινό, της περαιτέρω επεξεργασίας τους με Έλληνες χορευτές και άλλους συνεργάτες καθώς και η δημιουργία αρχειακού υλικού στην Ελλάδα."
Συντελεστές

Χορογραφία:  Στεφανία Μυλωνά

Καλλιτεχνική Σύμβουλος:  Μάρω Γρηγορίου 
Βοηθός χορογράφου: Νάντη Γώγλου

Μουσικοί:  Κώστας Κρανιδιώτης, Λευτέρης Τσώνης 
Χορεύουν:
Δανάη Παπαζιάν, Ξένια Παπαζιάν, Αγνή Παπαδέλη-Ρωσσέτου, Μαρίνα Κούρτη, Έλλη Δημοπούλου, Ελένη Κατσουλάκου, Βασίλης Σκαρμούτσος, Μάνια Κατσέλη, Ιωάννα Στούρη, Τίνα Παπαευσταθίου, Ελένη Νάκου, Χριστίνα Γαζή, Κοσμάς Μεταξόπουλος, Στεφανία Μυλωνά

Με την Υποστήριξη της Ομάδας Χορού Μαγνήτης
Με την Υποστήριξη του Δήμου Μοσχάτου - Ταύρου

Τρίτη 23 Οκτωβρίου 2012, στις 21:00

Rear-Guards

της Στεφανίας Μυλωνά

Αίθουσα: Θέατρο

**********
Κινηματογραφικό Αφιέρωμα
Πέμπτη 18 έως Τετάρτη 24 Οκτωβρίου 2012
7 Ιστορίες από το Ισραήλ

Εβδομάδα Ισραηλινού Κινηματογράφου στο ΙΜΚ
•
Πέμπτη 18 Οκτωβρίου 2012 - ΘΕΑΤΡΟ ΙΜΚ, στις 21:00

Footnote (2011, 103, הערת שוליים) 

Στην Ελλάδα προβλήθηκε με τον τίτλο: «Γράψε Λάθος»

Ο Eliezer και ο Uriel Shkolnik, πατέρας και γιος, είναι γλωσσολόγοι, έγκριτοι καθηγητές Πανεπιστημίου με έντονο ανταγωνισμό και μελετητές του Ταλμούδ, του ιερού εβραϊκού βιβλίου. Όταν και οι δύο μαθαίνουν ότι ο Eliezer θα τιμηθεί για το έργο του, η ήδη περίπλοκη σχέση τους φθάνει σε μια νέα κορύφωση. 

Βραβείο Καλύτερου Σεναρίου, Διεθνές Φεστιβάλ Κινηματογράφου Καννών 2011

Υποψηφιότητα για το Όσκαρ Καλύτερης Ξενόγλωσσης Ταινίας 2012

Σκηνοθεσία: Joseph Cedar
Σενάριο: Joseph Cedar
Πρωταγωνιστούν: Lior Ashkenazi, Shlomo Bar-Aba, Aliza Rosen
Παρουσία του πρωταγωνιστή Lior Ashkenazi
Επίσημη Ιστοσελίδα: http://www.sonyclassics.com/footnote/
•
Παρασκευή 19 Οκτωβρίου 2012 – Κινηματογράφος, στις 21:00

The Band’s Visit (2007, 87’, ביקור התזמורת)

Στην Ελλάδα προβλήθηκε με τον τίτλο: «Η επίσκεψη της μπάντας»
Μία μπάντα αποτελούμενη από μέλη της αιγυπτιακής αστυνομίας κατευθύνεται προς το Ισραήλ ώστε να παίξει στην τελετή εγκαινίων ενός αραβικού κέντρου τεχνών, ενώ καταλήγει χαμένη σε λάθος πόλη στη μέση του πουθενά.

Σκηνοθεσία: Eran Kolirin
Σενάριο: Eran Kolirin
Πρωταγωνιστούν: Sasson Gabai, Ronit Elkabetz , Saleh Bakri
Trailer: http://www.youtube.com/watch?v=ynYvhTwG1Nw
Επίσημη Ιστοσελίδα: http://www.thebandsvisit.com/

Διακρίσεις: 8 ισραηλινά και 14 διεθνή βραβεία

· Rabies (2010, 90’, כלבת) στις 23:00

Θα ακολουθήσουν ερωτήσεις – απαντήσεις
Δύο αδέρφια φεύγουν από το σπίτι και βρίσκουν καταφύγιο σε ένα έρημο μέρος στη φύση. Όταν η κοπέλα παγιδεύεται από ένα ψυχοπαθή δολοφόνο, ο αδερφός της ξεκινά αγώνα ενάντια στον χρόνο ώστε να βρει βοήθεια. Σε ένα παιχνίδι της μοίρας η διάσωση της κοπέλας συνδέεται αναπόφευκτα με τις ζωές μιας ομάδας νεαρών παικτών τένις, ενός δασοφύλακα και του σκύλου του, όπως επίσης μιας ομάδας αστυνομικών.

Σκηνοθεσία: Navot Papushado & Aharon Keshales 

Σενάριο: Navot Papushado
Πρωταγωνιστούν:  Lior Ashkenazi, Danny Geva, Ania Bukstein
Trailer: http://www.youtube.com/watch?v=g8LwDkcCBLM 

Πληροφορίες: http://www.israelifilms.com/40420/Rabies
•
Σάββατο 20 Οκτωβρίου 2012 –  Κινηματογράφος, στις 20:00

The Matchmaker (2010, 112’, פעם הייתי) 

Στη διάρκεια του καλοκαιριού του 1968 ένας έφηβος πιάνει δουλειά στο πλευρό ενός προξενητή ο οποίος έχει επιζήσει του ολοκαυτώματος – οι ζωές και των δύο θα αλλάξουν για πάντα.

Σκηνθεσία: Avi Nesher
Σενάριο: Avi Nesher 

Πρωτότυπο – Μυθιστόρημα: Amir Gutfreund
Πρωταγωνιστούν: Adir Miller, Maya Dagan, Tuval Shafir

Trailer: http://www.youtube.com/watch?v=VBmrW2LeCnw
•
Turn Left at the End of the World (2004, 110’, סוף העולם שמאלה), στις 22:00
Καθώς μια οικογένεια από την Ινδία πηγαίνει να ζήσει σε μια ερημική περιοχή του νότιου Ισραήλ στα 1960, η μεγαλύτερη σε ηλικία και όμορφη κόρη γίνεται φίλη και βιώνει ένα ειδύλλιο με τη χαριτωμένη νεαρή Γαλλίδα που ζει εκεί. Το φιλμ διερευνά επίσης τις κακουχίες και τις απροσδόκητες εκπλήξεις που επιφέρει η ενσωμάτωση πολλών οικογενειών με διαφορετικές εθνικές καταβολές (από τη διασπορά) και τη μάχη τους με την μετανάστευση και την προκατάληψη.

Σκηνοθεσία: Avi Nesher
Σενάριο: Avi Nesher, Sara Eden
Πρωταγωνιστούν: Neta Garty, Liraz Charhi and Aure Atika
Βραβείο Κοινού στο Taormina Film Fest και Βραβείο Κριτικής Επιτροπής στο Tokyo International Film Festival.

Trailer: http://www.youtube.com/watch?v=ynYvhTwG1Nw
•
Κυριακή 21 Οκτωβρίου 2012 – Κινηματογράφος, στις 20:00

Desperado Square (2001, 98’, כיכר החלומות) 

Σε μια γειτονιά ξεχασμένη από το χρόνο, το πρώτο μνημόσυνο του Morris Mandabon, έναν χρόνο μετά τον θάνατο του, πλησιάζει και ο νεαρότερος γιος του, ο Nissim, βλέπει ένα όνειρο. Στο όνειρο ο πατέρας του τού αναθέτει να επαναλειτουργήσει τον παλιό κινηματογράφο της γειτονιάς με συνέπεια να καταπατά τον όρκο που ο Morris είχε πάρει χρόνια πριν ώστε να μην προβάλει ταινίες ποτέ ξανά. 

Σκηνοθεσία: Benny Toraty
Σενάριο: Benny Toraty
Πρωταγωνιστούν: Joseph Shiloach, Yona Elian, Mohammed Bakri
Trailer: http://vimeo.com/35612057
· Footnote (2011, 103, הערת שוליים), στις 22:00

Στην Ελλάδα προβλήθηκε με τον τίτλο: «Γράψε Λάθος»

Ο Eliezer και ο Uriel Shkolnik, πατέρας και γιος, είναι γλωσσολόγοι, έγκριτοι καθηγητές Πανεπιστημίου με έντονο ανταγωνισμό και μελετητές του Ταλμούδ, του ιερού εβραϊκού βιβλίου. Όταν και οι δύο μαθαίνουν ότι ο Eliezer θα τιμηθεί για το έργο του, η ήδη περίπλοκη σχέση τους φθάνει σε μια νέα κορύφωση. 

Βραβείο Καλύτερου Σεναρίου, Διεθνές Φεστιβάλ Κινηματογράφου Καννών 2011

Υποψηφιότητα για το Όσκαρ Καλύτερης Ξενόγλωσσης Ταινίας 2012

Σκηνοθεσία: Joseph Cedar
Σενάριο: Joseph Cedar
Πρωταγωνιστούν: Lior Ashkenazi, Shlomo Bar-Aba, Aliza Rosen
Επίσημη Ιστοσελίδα: http://www.sonyclassics.com/footnote/
•
Δευτέρα 22 Οκτωβρίου 2012  - Κινηματογράφος, στις 21:00

Or (My Treasure) (2004, 100’, אור)

Η Or κουράζεται πολύ: είναι 17 ή 18 ετών, φοιτήτρια, εργάζεται τα βράδια σε ρεστοράν, ανακυκλώνει κονσέρβες και μπουκάλια για μετρητά, ενώ προσπαθεί να αποτρέψει τη μητέρα της από το να  κάνει πεζοδρόμιο στο Τελαβίβ. 

Σκηνοθεσία: Keren Yedaya
Σενάριο: Keren Yedaya, Sari Ezouz
Πρωταγωνιστούν: Ronit Elkabetz, Dana Ivgy,  Meshar Cohen
Trailer: http://www.youtube.com/watch?v=CNWgVdZ55JI
•
Τρίτη 23 Οκτωβρίου 2012  - Κινηματογράφος, στις 21:00
The Band’s Visit (2007, 87’, ביקור התזמורת) 
Στην Ελλάδα προβλήθηκε με τον τίτλο: «Η επίσκεψη της μπάντας»

Μία μπάντα αποτελούμενη από μέλη της αιγυπτιακής αστυνομίας κατευθύνεται προς το Ισραήλ ώστε να παίξει στην τελετή εγκαινίων ενός αραβικού κέντρου τεχνών, ενώ καταλήγει χαμένη σε λάθος πόλη στη μέση του πουθενά.

Σκηνοθεσία: Eran Kolirin
Σενάριο: Eran Kolirin
Πρωταγωνιστούν: Sasson Gabai, Ronit Elkabetz , Saleh Bakri
Trailer: http://www.youtube.com/watch?v=ynYvhTwG1Nw
Επίσημη Ιστοσελίδα: http://www.thebandsvisit.com/

Διακρίσεις: 8 ισραηλινά και 14 διεθνή βραβεία

•
Τετάρτη 24 Οκτωβρίου 2012  - Κινηματογράφος, στις 20:00

Desperado Square (2001, 98’, כיכר החלומות) 
Σε μια γειτονιά ξεχασμένη από το χρόνο, το πρώτο μνημόσυνο του Morris Mandabon, έναν χρόνο μετά τον θάνατο του, πλησιάζει και ο νεαρότερος γιος του, ο Nissim, βλέπει ένα όνειρο. Στο όνειρο ο πατέρας του τού αναθέτει να επαναλειτουργήσει τον παλιό κινηματογράφο της γειτονιάς με συνέπεια να καταπατά τον όρκο που ο Morris είχε πάρει χρόνια πριν ώστε να μην προβάλει ταινίες ποτέ ξανά. 

Σκηνοθεσία: Benny Toraty
Σενάριο: Benny Toraty
Πρωταγωνιστούν: Joseph Shiloach, Yona Elian, Mohammed Bakri
Trailer: http://vimeo.com/35612057
· Rabies (2010, 90’, כלבת) στις 22:00
Δύο αδέρφια φεύγουν από το σπίτι και βρίσκουν καταφύγιο σε ένα έρημο μέρος στη φύση. Όταν η κοπέλα παγιδεύεται από ένα ψυχοπαθή δολοφόνο, ο αδερφός της ξεκινά αγώνα ενάντια στον χρόνο ώστε να βρει βοήθεια. Σε ένα παιχνίδι της μοίρας η διάσωση της κοπέλας συνδέεται αναπόφευκτα με τις ζωές μιας ομάδας νεαρών παικτών τένις, ενός δασοφύλακα και του σκύλου του, όπως επίσης μιας ομάδας αστυνομικών.

Σκηνοθεσία: Navot Papushado & Aharon Keshales 

Σενάριο: Navot Papushado
Πρωταγωνιστούν:  Lior Ashkenazi, Danny Geva, Ania Bukstein
Trailer: http://www.youtube.com/watch?v=g8LwDkcCBLM 

Πληροφορίες: http://www.israelifilms.com/40420/Rabies
******
Έκθεση
Εικαστικές Αναλογίες ενός Κινηματογραφικού Θρύλου

Φοριέται η Κινηματογραφική Τέχνη;

Τετάρτη 17 Οκτωβρίου έως Πέμπτη 15 Νοεμβρίου 2012

Εγκαίνια: Τετάρτη 17 Οκτωβρίου 2012, στις 19:00

30 Έλληνες καλλιτέχνες συναντούν τις εμβληματικές μορφές του Μιχάλη Κακογιάννη, εμπνέονται από τους αισθητικούς του δρόμους και δημιουργούν σοφιστικέ ρούχα, περίτεχνα κοσμήματα αλλά και χειροποίητες συνταγές ομορφιάς

Πλάνα ασπρόμαυρα, δυνατά, αναδύονται μέσα από τη ροή του χρόνου κι έρχονται στο προσκήνιο σύγχρονα, μορφοποιημένα από τους καλλιτέχνες του WhiteBox, που κάνουν focus στις εμβληματικές μορφές του έργου του Μιχάλη Κακογιάννη. Εμπνέονται από τη γοητεία, το μυστήριο, τη φρεσκάδα, το δράμα, τη ζωηράδα, την πονηριά, τη δύναμή τους και δημιουργούν χειροποίητα, περίτεχνα κοσμήματα και σοφιστικέ ρούχα και εκθέτουν τις χρηστικές δημιουργίες τους στους χώρους του ΙΜΚ.

· Κοσμήματα vintage από δαντέλα, μεταξωτά υφάσματα, δέρμα, λαμπερές πέτρες και μαργαριτάρια. 

· Εμπνευσμένες εικόνες των διαχρονικά κομψών γυναικών του Κακογιάννη που «φυλακίστηκαν» μέσα σε γυαλί και γίνονται βραχιόλια και χειροπέδες, boho-chic και έθνικ αξεσουάρ. 

· Σύρμα, μέταλλο και ευγενή ανακυκλώσιμα υλικά εμπλέκονται με ιδιαίτερη τεχνική και μετατρέπονται σε ιδιαίτερα κοσμήματα. 

· Φυσικά υλικά που αναμειγνύονται και τυλίγουν απαλά το σώμα με μεθυστικές μυρωδιές. 

· Ξεχωριστά ρούχα που αποπνέουν ένταση, μυστήριο και μνήμες… 
Μοναδικές γυναίκες η Ηλέκτρα, η Στέλλα, η Ιφιγένεια, η Μαρίνα, το Κορίτσι με τα Μαύρα, η Μίνα από το Κυριακάτικο Ξύπνημα... Μοναδικός και ο Αλέξης Ζορμπάς. Έντονο κοντράστ, φώς που «καίει» τα πρόσωπα και τα σωθικά, σκιές που αναδεικνύουν έντονες εικόνες, έντονες ιστορίες, έντονες ζωές…

Συμμετέχουν :

Jewels by Jessica, Olga Mergou Antiageing products, Roi by Fotini Kostouli, Razzmatazz (Ροδόθεα Μέγκου-Στέφανος Κολτσιδόπουλος), 2A Studio, Amalia, Gaffer & Fluf, Μαρία Αρβανίτη Dolido Jewels, VladiLena, Celebrity Skin, Πάνος Απέργης Δημήτρης Ντάσσιος, Περικλής Κονδυλάτος, Κατερίνα Καρούζου, Vassilia, Νίκος Γλαβίνας,  Βασιλική Σύρμα, {Flu:k}, Stories to Wear, Chrystal, Maslinda, Strigles Craftcrime, Poupée, Matalou at home, Myrenia, ElenLovelyCollections.

Εικαστικές Αναλογίες ενός Κινηματογραφικού Θρύλου

Φοριέται η Κινηματογραφική Τέχνη;

Τετάρτη 17 Οκτωβρίου έως Πέμπτη 15 Νοεμβρίου 2012

Εγκαίνια Τετάρτη 17 Οκτωβρίου 2012, στις 19:00

Το Ίδρυμα Μιχάλης Κακογιάννης φιλοξενεί τους 30 εικαστικούς δημιουργούς του WhiteBox 

Ώρες λειτουργίας: 18:00 - 22:00

Επιμέλεια : Μαρία Λούκα, White Box 

Είσοδος ελεύθερη
***********

ΟΙ ΕΛΛΗΝΕΣ ΜΠΟΡΟΥΝ !

ΜΙΑ ΕΚΣΤΡΑΤΕΙΑ ΓΙΑ ΤΗΝ ΕΛΛΑΔΑ

Πέμπτη 25 Οκτωβρίου 2012, στις 20:30
Η αμβροσία είναι Ελληνική εφεύρεση:  

Best food in the world – Η Ελληνική διατροφή
· Ίσως η μόνη κουζίνα στον κόσμο που δεν χρειάζεται διαφήμιση

· Γεύσεις και προϊόντα φτιαγμένα από ήλιο, παράδοση και μαστοριά

· Το Greeks Can! μαζί με τον Ηλία Μαμαλάκη, και τους ανθρώπους που καλλιεργούν, παράγουν, τυποποιούν και διαθέτουν τα καλύτερα τρόφιμα στον κόσμο, μιλάνε για την Ελληνική διατροφή. 

Γιατί η δημιουργία και η δουλειά είναι πολιτισμός

Η NU*Age και ο Σπύρος Κουβέλης, μαζί με τον Ηλία Μαμαλάκη, σε συνεργασία με το Ίδρυμα Μιχάλης Κακογιάννης, στο πλαίσιο της εκστρατείας «οι Έλληνες μπορούν - Greeks Can!» παρουσιάζουν, την Πέμπτη 25 Οκτωβρίου 2012, 20:30-22:30, στο Κινηματογράφο του Ιδρύματος, μια ολοκληρωμένη προσέγγιση στην Ελληνική διατροφή.
· Τι είναι η Ελληνική διατροφή; Τι είναι αυτό που την χαρακτηρίζει και την κάνει ξεχωριστή και διάσημη σε όλο τον κόσμο;  

· Άνθρωποι που παράγουν, που τυποποιούν, και διαθέτουν τα προϊόντα της Ελληνικής διατροφής, μιλούν για το πώς γίνεται, τι χρειάζεται για να αναδειχτεί η ξεχωριστή της ποιότητα, και πως μπορεί αυτό το ξεχωριστό προϊόν να βγει στις αγορές .
· Πως συνδέεται η Ελληνική διατροφή με τον τουρισμό και τα τοπικά προϊόντα; Άνθρωποι που έκαναν την αγάπη τους δουλειά, μιλούν για τη σχέση δύο μεγάλων αναπτυξιακών πόλων της Ελλάδας: των προϊόντων και του τουρισμού.   
Και φυσικά, όπως πάντα, διαδραστικά happenings, συζήτηση με το κοινό, και βέβαια, πολύ χιούμορ, κέφι, και, ειδικά σε αυτή την εκδήλωση, καλή όρεξη!   
ΟΙ ΕΛΛΗΝΕΣ ΜΠΟΡΟΥΝ !

ΜΙΑ ΕΚΣΤΡΑΤΕΙΑ ΓΙΑ ΤΗΝ ΕΛΛΑΔΑ

Πέμπτη 25 Οκτωβρίου 2012, στις 20:30

Η αμβροσία είναι Ελληνική εφεύρεση:  

Best food in the world – Η Ελληνική διατροφή
Αίθουσα: Κινηματογράφος
ΕΙΣΟΔΟΣ ΕΛΕΥΘΕΡΗ
Απαραίτητες οι κρατήσεις θέσεων: 

210-3418579, Δευ - Παρ 11:00 - 14:00

*******
«ΔΙΗΜΕΡΙΔΑ ΓΙΑ ΤΟ ΜΠΟΥΖΟΥΚΙ»

Κυριακή 14 Οκτωβρίου 2012,  12:00μ. έως  19:00
Δευτέρα 15 Οκτωβρίου 2012, 16:00 έως  20:00

Συναυλία

Δευτέρα 15 Οκτωβρίου 2012, στις 20:30
Μουσικό σύνολο μπουζουκιών ΟΙ ΕΠΟΜΕΝΟΙ
Για πρώτη φορά στην Ελλάδα διοργανώνεται διημερίδα με θέμα το κατεξοχήν σολιστικό όργανο του ελληνικού μουσικού τοπίου, το μπουζούκι, και τη συμβολή του στο Λαϊκό Τραγούδι, με κύριο αίτημα την κατοχύρωση  κρατικού πτυχίου εξειδίκευσης του οργάνου. 

Η διημερίδα θα πραγματοποιηθεί στο Ίδρυμα Μιχάλης Κακογιάννης την Κυριακή 14 και τη Δευτέρα 15 Οκτωβρίου 2012, ενώ θα κλείσει με συναυλία από το μουσικό σύνολο μπουζουκιών "Οι Επόμενοι". 

Ακαδημαϊκοί, ερευνητές, δημοσιογράφοι, κατασκευαστές λαϊκών οργάνων αλλά και οι καλύτεροι παλιοί και νέοι δεξιοτέχνες του μπουζουκιού ενώνουν τις δυνάμεις τους σε αυτό το ξεχωριστό γεγονός, ανοιχτό για το ευρύ κοινό, το οποίο θα πλαισιωθεί  με  έκθεση οργάνων που ανήκαν σε μεγάλους συνθέτες και ερμηνευτές της λαϊκής μας μουσικής: Μάρκου Βαμβακάρη, Γιώργου Μητσάκη, Μανώλη Χιώτη, Γιώργου Ζαμπέτα, Βασίλη Τσιτσάνη, Απόστολου Καλδάρα, Θόδωρου Πολυκανδριώτη, Γιάννη Παπαϊωάννου, Γιάννη Τατασόπουλου, Γιάννη Σταματίου – Σπόρος, Δημήτρη Στεργίου – Μπέμπης, το τζουρά του Γιώργου Μουφλουζέλη και το πιστό αντίγραφο του ταμπουρά του Μακρυγιάννη. Επιπλέον,  η διημερίδα θα πλαισιωθεί και με έκθεση ντοκουμέντων και προβολές.

Οι βασικοί ομιλητές της διημερίδας είναι:

Θωμάς Αποστολόπουλος – Eπίκουρος Καθηγητής του Τμήματος Μουσικών Σπουδών του Πανεπιστημίου Αθηνών,

Παναγιώτης Κουνάδης – ερευνητής – συγγραφέας, 

Γιώργος Τσάμπρας –δημοσιογράφος, 

Γιώργος Κοντογιάννης - δημοσιογράφος  - εκδότης του περιοδικού Λαϊκό Τραγούδι, 
Δημήτρης Μανιάτης -  δημοσιογράφος εφημερίδα ΤΑ ΝΕΑ, 

Αλέξανδρος Ασωνίτης  – συγγραφέας, 

Δημήτρης Σταθακόπουλος – Δρ. Παντείου Πανεπιστημίου -  Μουσικολόγος, 

Κώστας Μπαλαχούτης – δημοσιογράφος – διευθυντής ogdoo.gr - 
«ΔΙΗΜΕΡΙΔΑ ΓΙΑ ΤΟ ΜΠΟΥΖΟΥΚΙ»

Κυριακή 14 Οκτωβρίου 2012. Ώρες εργασιών: 12:00μ. έως  19:00
Δευτέρα 15 Οκτωβρίου 2012. Ώρες εργασιών: 16:00 έως  20:00

Συναυλία

Δευτέρα 15 Οκτωβρίου 2012, στις 20:30
Μουσικό σύνολο μπουζουκιών ΟΙ ΕΠΟΜΕΝΟΙ 

με αποσπάσματα 

από το Σκληρό Απρίλη του ΄45 του Μάνου Χατζιδάκι 

και τα δέκα λαϊκά του Μίκη Θεοδωράκη

Συμμετέχουν: Μάγδα Πένσου, Χριστίνα Μιχαλάκη, Ρένα Κυπριώτη

Οργάνωση: ΜΕΚΕΠΟ (Μεσογειακό Κέντρο Έρευνας Πολιτισμού) ΟΙ ΕΠΟΜΕΝΟΙ

Είσοδος Ελεύθερη
********
Σεμινάρια
16 Οκτωβρίου 2012 - 28 Ιουνίου 2013
ΠΑΡΑ – ΜΥΘΕΟΜΑΙ

ΤΡΙΑ ΣΕΜΙΝΑΡΙΑ ΓΙΑ ΤΗΝ ΠΡΟΦΟΡΙΚΗ ΑΦΗΓΗΣΗ

ΚΑΙ ΤΗΝ ΤΕΧΝΗ ΤΟΥ ΛΟΓΟΥ

Με την ψυχοπαιδαγωγό – παραμυθού Σάσα Βούλγαρη
Για 3η συνεχόμενη χρονιά η αφηγήτρια και ψυχοπαιδαγωγός Σάσα Βούλγαρη, συνεχίζει τα σεμινάρια της για την Τέχνη της Αφήγησης στο Ίδρυμα Μιχάλης Κακογιάννης, αφού οι δύο προηγούμενες χρονιές σημείωσαν αξιoσημείωτη επιτυχία.

Η Σάσα Βούλγαρη γιορτάζει φέτος τα 20 χρόνια της στο χώρο της επαγγελματικής αφήγησης και διδάσκει 17 χρόνια  τις τεχνικές της αφήγησης. 

Με το πέρασμα του χρόνου έχει διαμορφώσει την δική της μέθοδο διδασκαλίας, βασισμένης τόσο στην πλούσια εμπειρία και τη συνεχή παρουσία της στον χώρο της αφήγησης, όσο και στην εκπόνηση πολλών αφηγηματικών και εκπαιδευτικών προγραμμάτων σε γνωστά Μουσεία και ποικίλους πολιτιστικούς χώρους.

Πολλοί από τους μαθητευόμενους στα σεμινάριά της έχουν ενσωματώσει σε διάφορους επαγγελματικούς χώρους  την χρήση της ιστόρησης, και της δημιουργίας ιστοριών, ενώ αρκετοί έχουν προχωρήσει και στην επαγγελματική αφήγηση.

Το συγκεκριμένο σεμινάριο προτείνει μια διερεύνηση στη μαγεία της προφορικής αφήγησης και μια γνωριμία με τις τεχνικές της και τα μυστικά της. Αποτελείται από τρεις εισαγωγικούς κύκλους, των δέκα τρίωρων συναντήσεων, με ξεχωριστές θεματικές ενότητες που μπορεί κάποιος να παρακολουθήσει ανεξάρτητα από αυτόν που έχει προηγηθεί. Προτείνεται η παρακολούθηση και των τριών κύκλων για κάποιον που ενδιαφέρεται να εμβαθύνει στο θέμα
Αναλυτικά:

Α΄ ΚΥΚΛΟΣ:  16 Οκτωβρίου – 18 Δεκεμβρίου 2012
ΤΕΧΝΙΚΕΣ ΠΡΟΦΟΡΙΚΗΣ ΑΦΗΓΗΣΗΣ ΚΑΙ ΑΝΑΓΝΩΣΗΣ

Τα βασικά συστατικά μιας καλής αφήγησης
Μερικά από τα θέματα:

· Το είδος του κειμένου: επιλογή και αφηγηματική αντιμετώπιση

· Ανάγνωση επώνυμου κειμένου: μια άλλη τεχνική 

· Απεύθυνση: βλέμμα, στάση σώματος, κίνηση κ.α.

· Η χρήση της φωνής - το βασικό συστατικό της αφήγησης: άρθρωση, εκφορά

· Γλώσσα, ντοπιολαλιές, τραγουδίσματα και άλλα. Το θέμα της μετάφρασης.

· Η «σκηνοθεσία» της προφορικής αφήγησης 

· «Αυτογνωσία» του αφηγητή: γλωσσικές καταβολές, προτιμήσεις, 
δυνατότητες

· Θεωρητική ενημέρωση (λαογραφική, ανθρωπολογική, παιδαγωγική, ιστορική 
κ.α. και παρουσίαση τεχνικών από διάφορα μέρη του κόσμου

Β΄ ΚΥΚΛΟΣ: 8 Ιανουαρίου – 12 Μαρτίου 2013
ΡΥΘΜΟΣ ΚΑΙ ΜΟΥΣΙΚΟΤΗΤΑ ΣΤΗΝ ΠΡΟΦΟΡΙΚΗ ΑΦΗΓΗΣΗ

Η ουσία στην τεχνική της αφήγησης
Μερικά από τα θέματα:

· Αναπνοές, παύσεις και σιωπές, 

· Η «παρτιτούρα» του κειμένου

· Η μουσική επένδυση στην αφήγηση

· Χρήση μουσικών οργάνων από τον αφηγητή

· Ρυθμικά αφηγήματα, τραγουδίσματα και μελωδική εκφορά του λόγου.

· Παραδοσιακές μορφές ρυθμικού λόγου: ταχταρίσματα, επωδές, αινίγματα 
κ.λπ.
· Ποιητικός λόγος, έμμετρος και πεζός λόγος

Γ΄ ΚΥΚΛΟΣ: 19 Μαρτίου – 28 Ιουνίου 2013
ΜΥΘΟΠΛΑΣΤΙΚΕΣ ΤΕΧΝΙΚΕΣ ΚΑΙ ΔΗΜΙΟΥΡΓΙΚΗ ΓΡΑΦΗ ΜΕ ΑΦΟΡΜΗ ΤΗΝ ΠΡΟΦΟΡΙΚΗ ΑΦΗΓΗΣΗ: ΦΤΙΑΞΤΕ ΤΙΣ ΔΙΚΕΣ ΣΑΣ ΙΣΤΟΡΙΕΣ
Μερικά από τα θέματα:

· Απλές τεχνικές και αφορμές από την καθημερινότητα για να φτιάξετε ιστορίες

· Αυθόρμητες ιστορίες, αυτόματη γραφή, και ιστορίες με προδιαγραφές 

· Τα βασικά συστατικά στην κατασκευή μιας ιστορίας

· Ο τρόπος επεξεργασίας ανάλογα με το είδος της ιστορίας – μορφολογία του κειμένου (έμμετρο, πεζό, ανάλογα με την έκταση και τη δομή κ.λπ.)

· Δομή του αφηγήματος: το στήσιμο και ο «χάρτης» επεξεργασίας του

· Τεχνικές μυθοπλασίας εμπνευσμένες από παγκόσμια προφορικά είδη αφήγησης

· Ο συν – τονισμός των λέξεων: πως έχουμε ένα κριτήριο για αυτό που γράψαμε 
ΠΡΟΔΙΑΓΡΑΦΕΣ ΣΥΜΜΕΤΟΧΗΣ:

· Δεν απαιτείται ιδιαίτερη ικανότητα ή προεργασία για την παρακολούθηση του σεμιναρίου και μπορεί να το παρακολουθήσουν άτομα από κάθε επαγγελματικό χώρο

· Το σεμινάριο είναι ομαδικό και βιωματικό και ζητείται συνέπεια στην παρακολούθηση όλων των συναντήσεων του κάθε κύκλου

· Θα προτιμηθούν τα άτομα εκείνα που έχουν την διάθεση να παρακολουθήσουν και τους τρεις κύκλους

· Υπάρχει η πρόθεση στο τέλος του κάθε κύκλου να γίνονται παρουσιάσεις σε σχέση με το θέμα που επεξεργαστήκαμε, εφόσον υπάρχει η διάθεση από τους συμμετέχοντες

· Δίνεται βιβλιογραφία, σημειώσεις και βεβαίωση σπουδών

ΠΑΡΑ – ΜΥΘΕΟΜΑΙ

ΣΕΜΙΝΑΡΙΟ ΓΙΑ ΤΗΝ ΠΡΟΦΟΡΙΚΗ ΑΦΗΓΗΣΗ

ΚΑΙ ΤΗΝ ΤΕΧΝΗ ΤΟΥ ΛΟΓΟΥ

Με την ψυχοπαιδαγωγό – παραμυθού Σάσα Βούλγαρη

Κάθε Τρίτη από τις 18:00 έως τις 21:00
Περισσότερες πληροφορίες: ΙΜΚ, 210 34 18 579




Σάσα Βούλγαρη, 210 9572613, 6972 261037





sassa_v@otenet.gr




http://www.facebook.com/profile.php?id=1116545507
*******
Οκτώβριος 2012 - Μάιος 2013
Beverly Hills Playhouse Los Angeles - Athens [Εργαστήριο/ Σεμινάριο Υποκριτικής] ΜΕΘΟΔΟΣ ΥΠΟΚΡΙΤΙΚΗΣ ΤΕΧΝΗΣ ΤΟΥ MILTON KATSELAS
Orientation & Intermediate/ Advanced Acting Classes - Εκπαιδεύοντας ηθοποιούς για μια διεθνή καριέρα
Εισαγωγικά
Η Sophie Papadopoulos είναι η Ιδρύτρια της iWa [International Workshops for Actors]. Με παρουσία σε Αθήνα και Los Angeles, η iWa προσφέρει επίκαιρη εργαστηριακή εκπαίδευση (workshop training) σε ηθοποιούς, σκηνοθέτες και παραγωγούς υποστηρίζοντας τις ανάγκες τους για επαγγελματική πρόοδο και καλλιτεχνική εξέλιξη. Ή iWa έχει αναπτύξει ένα ισχυρό πλαίσιο συνεργασίας με επαγγελματίες από την παγκόσμια βιομηχανία του θεάματος και παρέχει στους Έλληνες καλλιτέχνες τη δυνατότητα να διευρύνουν τις επαγγελματικές τους ευκαιρίες, μέσω της δικτύωσης και της δημιουργίας ισχυρών δεσμών σε διεθνές επίπεδο. Η iWa συνεργάζεται κατ’ αποκλειστικότητα με το Beverly Hills Playhouse στο Hollywood, και αποτελεί πιστοποιημένο φορέα διδασκαλίας, της διάσημης Μεθόδου Υποκριτικής του Milton Katselas.

Για περισσότερες πληροφορίες: www.iwanet.biz

Τμήμα Προσανατολισμού στην Υποκριτική (Orientation - Beginners Acting Class)
Το Μάθημα Προσανατολισμού στην Υποκριτική (Orientation Acting Class) απευθύνεται σε Νέους Ηθοποιούς όλων των ηλικιών. Το μάθημα είναι ανοιχτό στο ευρύ κοινό που επιθυμεί να μυηθεί πρακτικά στην υποκριτική τέχνη, από σπουδαστές χωρίς εμπειρία, έως εκείνους που έχουν ήδη λάβει εκπαίδευση σε θεατρικές σπουδές, ή ακόμη εκείνους που έχουν ήδη μια ολόκληρη καριέρα πίσω τους και βρίσκονται σε διαδικασία αναζήτησης, επιδιώκοντας την ενασχόλησή τους με το άδηλο όνειρο της Υποκριτικής. Η εκπαιδευτική προσέγγιση δεν εστιάζει στο αν είναι κανείς αρχάριος ή όχι, αλλά κυρίως στην ενίσχυση της   αντίληψης συμπεριφοράς, και στην απελευθέρωση της εσωτερικότητας προκειμένου κάποιος να υποδυθεί ένα ρόλο και να διηγηθεί μια ιστορία με έναν αυθεντικό, “γειωμένο” και ειλικρινή τρόπο. Πιστοποιητικά Συμμετοχής απονέμονται με την ολοκλήρωση του κύκλου σπουδών. 


Τμήμα Μέσου / Προχωρημένου Επιπέδου (Intermediate/ Advanced Class)
Το τμήμα μέσου / προχωρημένου επιπέδου απευθύνεται σε Ηθοποιούς και Σκηνοθέτες οι οποίοι διαθέτουν μεγαλύτερη επαγγελματική εμπειρία και επιθυμούν να πειραματιστούν και να επεκτείνουν το δυναμικό τους με περεταίρω εξάσκηση και εμπειρία. Πιστοποιητικά Συμμετοχής απονέμονται με την ολοκλήρωση του κύκλου σπουδών. 



Αρχές
Ο φημισμένος Σκηνοθέτης και Δάσκαλος Milton Katselas εκπαίδευε ηθοποιούς για περισσότερα από 30 χρόνια στη Beverly Hills Playhouse, μία από τις παλαιότερες και πλέον αναγνωρισμένες σχολές υποκριτικής στο Hollywood. Η προσέγγιση του Κατσέλας είναι απολύτως πρακτική, πέρα από θεωρητικές αγκυλώσεις και εστιάζει στο τρίπτυχο: υποκριτική τεχνική, κατάλληλη προδιάθεση, και επαγγελματική προσήλωση και πειθαρχία. Η καθοδήγηση του έχει ωφελήσει την επαγγελματική καταξίωση διασημοτήτων όπως: George Clooney, Michelle Pfeifer, Alec Baldwin, James Cromwell, Patrick Swayze, Jim Carrey, Kate Hudson, Giovanni Ribisi, αναφέροντας μόνο κάποιους μεταξύ άλλων.

Για περισσότερες πληροφορίες: www.bhplayhouse.com

Περιγραφή
Τα Μαθήματα Υποκριτικής συναρπάζουν, παθιάζουν και διασκεδάζουν ενώ, αποτελούν μια εμπειρία διαφορετική από οποιοδήποτε άλλο μάθημα. Μέσα από τη μελέτη σκηνών (scene study), οι σπουδαστές εκπαιδεύονται στη συμπεριφορική θεώρηση ενός ρόλου και μαθαίνουν να εστιάζουν στη λεπτό προς λεπτό εξέλιξη του χαρακτήρα που υποδύονται ακολουθώντας την παράδοση των μεγάλων Αμερικανών ηθοποιών .Τα μαθήματα δίνουν μικρότερη έμφαση στις τεχνικές υποκριτικής – όπως των Stanislavski, Meisner, Adler, ή την «αισθητηριακή μνήμη» του Strasberg , στοχεύοντας κυρίως στην επεξεργασία των εξωτερικών δεδομένων και εσωτερικών πτυχών ενός ρόλου προκειμένου να αναδειχτεί υποκριτικά με ειλικρίνεια και γείωση. Για παράδειγμα:

---Ποια συμβάντα/γεγονότα σχετίζονται με την ιστορία;
---Ποια είναι η ιδιαίτερη φύση του χαρακτήρα;
---Τι έχει προηγηθεί πριν από τη σκηνή;
---Τι θα έκανε ένα πραγματικό πρόσωπο κάτω από ίδιες συνθήκες;

Στόχος του μαθήματος αποτελεί η ενίσχυση και υποστήριξη του κάθε σπουδαστή ώστε να μπορεί να αποδώσει ως ηθοποιός μια πολυσύνθετη, πιστευτή και ειλικρινή ερμηνεία, ανεξαρτήτως των συνθηκών που επικρατούν, από τα γυρίσματα μιας ταινίας ή τηλεοπτικής σειράς με λίγες ή ακόμη και καθόλου πρόβες, έως μια θεατρική παράσταση όπου πραγματοποιούνται πρόβες για μήνες, ή ακόμη και σε μία πρώτη ακρόαση που απαιτείται για την εξασφάλιση της δουλειάς.

Με την εγγραφή και την πληρωμή, στείλτε πρόσφατη φωτογραφία και βιογραφικό σημείωμα στο sophie@iwanet.biz 

Η γλώσσα διδασκαλίας είναι η Αγγλική, ενώ θα γίνονται επεξηγήσεις στην Ελληνική εφόσον χρειάζονται.

Απαιτούμενη Βιβλιογραφία: "Acting Class - Take a Seat" του Milton Katselas (περιλαμβάνεται στο κόστος συμμετοχής και διατίθεται σε όλους τους συμμετέχοντες)
	Γλώσσα Σεμιναρίου:
	Αγγλική (με επεξηγήσεις στα Ελληνικά αν χρειαστεί)

	Διδασκαλία:
	Sophie Papadopoulos


Κάθε Δευτέρα 13:00 – 16:00 (I-A Class) & 17:00 – 20:00 (O-B Class)

Πληροφορίες: sophie@iwanet.biz
Κόστος Συμμετοχής: €220 ευρώ ανά τρίμηνο (στην τιμή αυτή περιλαμβάνεται το διδακτικό υλικό & 4 τρίωρες συναντήσεις ανά μήνα)


********

από 25 Οκτωβρίου 2012
ΣΕΜΙΝΑΡΙΟ ΥΠΟΚΡΙΤΙΚΗΣ

ΤΕΧΝΙΚΗ ΥΠΟΚΡΙΤΙΚΗΣ ΝΤΕΪΒΙΝΤ ΜΑΜΕΤ
«ΠΡΑΚΤΙΚΗ ΑΙΣΘΗΤΙΚΗ»

Διδάσκουν: Κορίνα Χρυσάιδου, Γιώργος Χαρατζάς

(Θεατρική ομάδα X-ACT)

Για τρίτη συνεχή χρονιά ο επιτυχημένος κύκλος μαθημάτων της τεχνικής υποκριτικής του Ντέιβιντ Μάμετ, που ονομάζεται Πρακτική Αισθητική, φιλοξενείται στο Ίδρυμα Μιχάλης Κακογιάννης:   

· Δεν ξέρω τι κάνω

· Δεν ξέρω τι να κάνω με το «θέλω» μου

· Πώς χτίζεται ο χαρακτήρας που υποδύομαι; 

· Πρέπει να «νιώθω» αυτό που νιώθει ο χαρακτήρας; 

· Μπορώ να «γίνω» ο χαρακτήρας;

· Σε τι πρέπει να συγκεντρωθώ επί σκηνής;

· Ποια είναι τα εργαλεία της τέχνης μου;

· Πώς προσεγγίζεται ένα κείμενο;

·  Μπορώ να δουλέψω το κείμενο μόνος μου χωρίς την καθοδήγηση δασκάλου ή σκηνοθέτη; 

· Υπάρχει μέθοδος στην υποκριτική; Είναι κάτι που μαθαίνεται; 

Αυτοί είναι κάποιοι από τους συνηθέστερους προβληματισμούς των ηθοποιών, οι οποίοι μπορούν να απαντηθούν ολοκληρωμένα και κυρίως πρακτικά.

Η Πρακτική Αισθητική (Practical Aesthetics) είναι η επαναστατική τεχνική υποκριτικής που εισήγαγε και ανέπτυξε ο David Mamet και οι συνεργάτες του στην Αμερική στα μέσα της δεκαετίας του ’80 εγκαινιάζοντας μια νέα εποχή στη διδασκαλία της υποκριτικής. Έκτοτε πολλοί γνωστοί ηθοποιοί όπως οι William Macy, Felicity Huffman (βραβείο Oscar), Jessica Alba, Skeet Ulrich, Larry Bryggman, Eddie Cahill, Neil Pepe και Kate Blumberg εκπαιδεύθηκαν και δουλεύουν με βάση την Πρακτική Αισθητική. Η συγκεκριμένη τεχνική αποτελεί πρωτοποριακή και ολοκληρωμένη μέθοδο υποκριτικής διότι εξηγεί πλήρως τι χρειάζεται να κάνει ένας ηθοποιός. Δίνει συγκεκριμένες, ξεκάθαρες και απόλυτα εφαρμόσιμες πρακτικές οδηγίες που αφορούν στον τρόπο δουλειάς του τόσο κατά τη διάρκεια των προβών όσο και κατά τη διάρκεια των παραστάσεων.  Έτσι ο επαγγελματίας ηθοποιός που έχει ασκηθεί στην Πρακτική Αισθητική έχει αυξημένη αυτοπεποίθηση διότι γνωρίζει επακριβώς ποια είναι η δουλειά του και κυρίως πώς να τη φέρνει σε πέρας. 

Η θεωρητική περιγραφή της Πρακτικής Αισθητικής περιλαμβάνεται στο ΕΝΑ ΠΡΑΚΤΙΚΟ ΕΓΧΕΙΡΙΔΙΟ ΓΙΑ ΤΟΝ ΗΘΟΠΟΙΟ (γραμμένο από έξι μαθητές του Μάμετ σε μετάφραση Κ. Χρυσάιδου – Γ. Χαρατζά). Η μελέτη του εγχειριδίου είναι απαραίτητη για την παρακολούθηση του σεμιναρίου εφόσον θα αποτελέσει τη βάση για την εφαρμογή της Πρακτικής Αισθητικής.  Το σεμινάριο απευθύνεται σε κάθε ενδιαφερόμενο. Η εκπαίδευση είναι απόλυτα πρακτική και περιλαμβάνει ασκήσεις αλλά και δουλειά πάνω σε σκηνές από θεατρικά έργα. 
Διάρκεια σεμιναρίου: 40 ώρες

Δομή σεμιναρίου: 10 τετράωρα (1 τετράωρο/εβδομάδα κάθε Πέμπτη 2-6 μ.μ.)

Ημερ/νία έναρξης: Πέμπτη 25/10/2012.

Κόστος σεμιναρίου: 180€/σπουδαστή σε 2 δόσεις των 90€. 

Λήξη προθεσμίας υποβολής αιτήσεων: 26/10/2012   

Η πρώτη συνάντηση στις 25/10/2012  είναι ανοικτή σε κάθε ενδιαφερόμενο και έχει την έννοια του δοκιμαστικού μαθήματος.  Πληροφορίες και υποβολή ενδιαφέροντος στη διεύθυνση XACTTHEATRE@YAHOO.GR. Παρακαλούμε αναφέρατε ονομ/νυμο, σπουδές, σχετική εμπειρία (εάν υπάρχει-δεν είναι απαραίτητο) και στοιχεία επικοινωνίας. 
ΣΥΝΤΟΜΑ ΒΙΟΓΡΑΦΙΚΑ ΤΩΝ ΔΙΔΑΣΚΟΝΤΩΝ:

ΚΟΡΙΝΑ ΧΡΥΣΑΪΔΟΥ .Γεννήθηκε στην Νεμέα Κορινθίας. Έχει σπουδάσει υποκριτική στην Αθήνα (Σχολή Αρχή).  Στη Νέα Υόρκη ειδικεύθηκε στην τεχνική υποκριτικής Practical Aesthetics (Πρακτική Αισθητική) στο Atlantic Theater Company, τη σχολή που ίδρυσε ο David Mamet και οι συνεργάτες του, όπου μεταξύ άλλων διδάχθηκε και από τους Scott Zigler και Lee Michael Cohn. Είναι ιδρυτικό μέλος της ομάδας X-ACT.
Ως ηθοποιός έχει παρουσιάσει δουλειά της σε Ελλάδα, Αίγυπτο, Αμερική και Αγγλία. Με την θεατρική ομάδα X-ACT ετοιμάζει για τον ερχόμενο χειμώνα τη νέα παραγωγή της ομάδας πάνω σε ένα έργο του Χ. Ίψεν. Πρόσφατα παρουσίασε στο Ίδρυμα Μ.Κακογιάννης με την ομάδα X-ACT τη σύνθεση κειμένων βασισμένων σε κείμενα του Α. Στρίντμπεργκ με τίτλο Γένους Θηλυκού σε σκηνοθεσία Γ. Χαρατζά. Παλαιότερα έχει συνεργαστεί στο θέατρο με τους Κοραή Δαμάτη, Stephen Hutton, Μαρία Σάββα, Michael Seibel, Μιχάλη Βιρβιδάκη. Στον κινηματογράφο έχει συνεργαστεί με τους Λένα Μαρκογιάννη, Catherine Gulacsy, Ηλία Γιαννακάκη, Γιώργο Μαρκάκη και στην τηλεόραση με τους Κώστα Κωστόπουλο και Γιάννη Βασιλειάδη. Ως βοηθός σκηνοθέτη έχει συνεργαστεί με τους Νέλλη Καρρά και Μαρία Σάββα. Επίσης, έχει μεταφράσει στα ελληνικά το βασικό εγχειρίδιο της Πρακτικής Αισθητικής, “A Practical Handbook for the Actor” (Ένα Πρακτικό Εγχειρίδιο για τον Ηθοποιό).  Έχει δώσει διαλέξεις και έχει διδάξει στο Ίδρυμα Μιχάλης Κακογιάννης, στο Θέατρο των Αλλαγών, στη δραματική σχολή Αρχή της Νέλλης Καρρά, στη δραματική σχολή Ανδρέας Βουτσινάς της Θεσσαλονίκης, στο τμήμα θεατρικών σπουδών του Πανεπιστημίου Πατρών και σε άλλους χώρους θεατρικής εκπαίδευσης.  

ΓΙΩΡΓΟΣ ΧΑΡΑΤΖΑΣ Ο Γιώργος Χαρατζάς γεννήθηκε στην Αθήνα.  Είναι απόφοιτος Πολυτεχνείου (σχολή Ηλεκτρολόγων Μηχανικών). Έχει σπουδάσει υποκριτική στην Αθήνα (Σχολή Αρχή) και σκηνοθεσία Θεάτρου στο Λονδίνο (Master in Theatre Practices), στο Rose Bruford College υπό την καθοδήγηση της Nesta Jones.  Στη Νέα Υόρκη ειδικεύθηκε στην τεχνική υποκριτικής Practical Aesthetics (Πρακτική Αισθητική) στο Atlantic Theater Company, τη σχολή που ίδρυσε ο David Mamet και οι συνεργάτες του. Είναι ιδρυτικό μέλος της ομάδας X-ACT.  Έχει παρουσιάσει δουλειά του σε Αγγλία, Ελλάδα, Ισπανία και Αμερική. Με την θεατρική ομάδα X-ACT ετοιμάζει για τον ερχόμενο χειμώνα τη νέα παραγωγή της ομάδας πάνω σε ένα έργο του Χ. Ίψεν. Ως σκηνοθέτης παρουσίασε πρόσφατα στο Ίδρυμα Μ.Κακογιάννης με την ομάδα X-ACT τη σύνθεση κειμένων βασισμένων σε κείμενα του Α.Στρίντμπεργκ με τίτλο Γένους Θηλυκού. Παλιότερα έχει παρουσιάσει δουλειά πάνω στους Χ. Πίντερ, Μ. Κρίμπ, και Π. Μάρμπερ. Ως ηθοποιός έχει συνεργαστεί μεταξύ άλλων με τους Peader Kirk, Λεωνίδα Λοϊζίδη, Chris Baldwin, Νέλλη Καρρά, Γιώργο Αγαθονικιάδη, Θωμά Μοσχόπουλο, Φρόσω Μαστρόκαλλου, Λένα Φιλίπποβα και Ζωή Λιανοστάθη.  Έχει μεταφράσει, εκτός από θεατρικά έργα, το A Challenge for the Actor της Uta Hagen και πρόσφατα το A Practical Handbook for the Actor (Ένα Πρακτικό Εγχειρίδιο για τον Ηθοποιό)  των Bruder, Cohn, Olnek, Pollack, Previto, Zigler που αποτελεί το βασικό εγχειρίδιο της Πρακτικής Αισθητικής. Έχει δώσει διαλέξεις και έχει διδάξει στο Ίδρυμα Μιχάλης Κακογιάννης, στο Θέατρο των Αλλαγών, στη δραματική σχολή Αρχή της Νέλλης Καρρά, στη δραματική σχολή Ανδρέας Βουτσινάς της Θεσσαλονίκης, στο τμήμα θεατρικών σπουδών του Πανεπιστημίου Πατρών, στο πολιτισμικό οργανισμό Νότος στα Χανιά και σε άλλους χώρους θεατρικής εκπαίδευσης.
*********

Νοέμβριος 2012- Ιανουάριος 2013
Χορογραφικό εργαστήριο:
Beyond Style
με την Στεφανία Μυλωνά
Το χορογραφικό εργαστήριο Beyond Style  αφορά στην εκμάθηση και βελτίωση χορογραφικών μεθόδων και τεχνικών δυνατοτήτων. Επικεντρώνεται στην προσωπική καλλιτεχνική ανέλιξη του/της κάθε χορογράφου και στη βελτίωση του γνωσιακού του/της επιπέδου, μέσα από την πρακτική εξάσκηση, το διάλογο και τη μαιευτική μέθοδο.    Στόχος του εργαστηρίου πέραν της ευρύτερης τεχνικής επιμόρφωσης σε διάφορες χορογραφικές μεθόδους να ενισχύσει τη  μορφοποίηση συγκεκριμένων χορογραφικών ερωτημάτων, η εξατομικευμένη δραματουργική και δημιουργική υποστήριξη της υλοποίησης τους, αλλά και η παρουσίαση των έργων που θα δημιουργήσει κάθε συμμετέχων σε μια βραδιά στο θέατρο του Ιδρύματος Μιχάλης Κακογιάννης υπο την επιμέλεια της Στεφανίας Μυλωνά. 
Διάρκεια Εργαστηρίου: Νοέμβριος 2012- Ιανουάριος 2013 

4 τετράωρες συναντήσεις κάθε μήνα 

Παρουσίαση χορογραφιών των συμμετεχόντων στο ΙΜΚ: Φεβρουάριος 2013

Οι συμμετέχοντες μπορούν να δουλέψουν είτε ένα δικό τους σόλο, είτε με άλλους συμμετέχοντες, είτε με χορευτές που θα προσκαλέσουν στην χορογραφική διαδικασία του εργαστηρίου εάν αυτό κριθεί αναγκαίο.

Κόστος συμμετοχής: 300€ (πληρωτέα σε τρεις δόσεις 1η Οκτ, 1η Νοε και 1 Δεκ)

Το εργαστήριο απευθύνεται σε οποιονδήποτε θέλει να μυηθεί στην τέχνη της χορογραφίας ή να εξελίξει τις δυνατότητές του.  Δεκτοί θα γίνουν επαγγελματίες χορευτές και χορογράφοι αλλά και ερασιτέχνες όλων των ηλικιών και γνωσιακών επιπέδων με κοινό παρανομαστή τη θέληση για χορογραφική αναζήτηση. 
Αποστολή αιτήσεων στην ηλεκτρονική διεύθυνση: stefaniamylona7@hotmail.com η οποία πρέπει να συνοδεύεται με  βιογραφικό κείμενο και σύντομη απάντηση  στην ερώτηση: Ποια χορογραφικά ερωτήματα ή ιδέες σας απασχολούν? 

Bio: Η Στεφανία Μυλωνά είναι ερευνήτρια στο performance studies, χορογράφος και χορεύτρια. Σπούδασε χορό στην σχολή της Δέσποινας Γρηγοριάδου και χόρεψε στην ομάδα της Μάρως Γρηγορίου στην Αθήνα παράλληλα με τις σπουδές επικοινωνίας στο Αμερικάνικο Κολλέγιο. Υπότροφος του Ιδρύματος Κρατικών Υποτροφιών (Ι.Κ.Υ.), έκανε μεταπτυχιακές σπουδές στο Ευρωπαϊκό χοροθέατρο στο LABAN και πρακτικό διδακτορικό στο performance studies στο University of Surrey όπου παράλληλα δίδαξε στο τμήμα χορού και έγινε associate του British Higher Education Academy. Έχει παρουσιάσει την πρακτική της σε διάφορα venues στο Λονδίνο όπως (The Place, Laban, Siobhan Davies Studios) και την έρευνα της σε διεθνή συνέδρια όπως το Society of Dance History Scholars για το οποίο έλαβε το Graduate Award απο το SDHS (US) και το Glynne Wickham Scholarship Award απο το SCUDD (UK), το Performance Studies international όπου συνεργάστηκε με τον Prof Thomas De Frantz, τον Richard Talbot και Barnaby King, καθώς και σε άλλα συμπόσια. 

********

Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC  εκτός από εκείνα στις περιοχές: Αιγάλεω, Ν. Ερυθραία, Αγία Παρασκευή. 
Υποστηρικτές Ιδρύματος Μ. Κακογιάννης
PricewaterhouseCoopers Business Solutions S.A. Where value begins
Dogkas Wines

Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5            Ως 3

e-go.gr,
    ελculture.gr                  clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Δωρεάν στάθμευση στο εμπορικό κέντρο athensheart
Οι  θεατές των παραστάσεων του ΙΜΚ δικαιούνται δωρεάν στάθμευση στο parking του εμπορικού κέντρου, athensheart (Πειραιώς 180, κόμβος Χαμοστέρνας), με την επίδειξη του εισιτηρίου της  παράστασης εφόσον υπάρχει διαθεσιμότητα  θέσεων, με ώρα παραλαβής του οχήματος έως 23:50, εκτός Κυριακής. 


Γραφείο Τύπου ΙΜΚ:  Χαρά Πετρούνια 

6972 710 991, e-mail: x-petrouyia@ath.forthnet.gr












